qundao/data-zh-poetry huggingface dataset:
暇日飲酒輒用靖節先生韻積二十首·其一七
作者：俞德鄰
朝代：宋

園中有佳菊，含英待秋風。
惜哉無美酒，對此時一中。
誰如王刺史，殷勤遣龐通。
悵望復悵望，雲山挂天弓。
暇日飲酒輒用靖節先生韻積二十首·其一三
作者：俞德鄰
朝代：宋

百年三萬日，已入桑榆境。
沈醉復幾時，而令終日醒。
爰絲飲亡何，此事要心領。
有錐姑處囊，無用求脫穎。
霧豹亦何辜，傷生在文炳。
暇日飲酒輒用靖節先生韻積二十首·其一九
作者：俞德鄰
朝代：宋

在昔盛壯時，爲貧亦求仕。
終然返故廬，謀道不謀己。
豈不憂饑寒，折腰固吾恥。
左手招夷齊，右手揖綺里。
何必駟馬車，策勳耀前紀。
時行吾則行，時止吾則止。
行止未有涯，醉鄉差可恃。
暇日飲酒輒用靖節先生韻積二十首·其一二
作者：俞德鄰
朝代：宋

醉中忘世事，猶有酒醒時。
未醒輒復醉，乃得與世辭。
伯倫頌酒德，佳趣端在茲。
云何禮法士，聞風獨遲疑。
濁酒聊可恃，淵明不吾欺。
去去勿復道，有酒吾中之。
暇日飲酒輒用靖節先生韻積二十首·其一五
作者：俞德鄰
朝代：宋

凄凉三徑中，中有一畝宅。
庭多鳥雀喧，巷絕車馬跡。
卧病與世疎，俯仰踰半百。
何以銷我憂，美酒浮大白。
獨欠高陽徒，臨風增惋惜。
暇日飲酒輒用靖節先生韻積二十首·其一八
作者：俞德鄰
朝代：宋

五十近衰境，所戒當在得。
永懷叔節輩，三者一不惑。
寸田日敷菑，常恐易茅塞。
猶思普天下，無有禁酒國。
一醉終餘生，不語亦不默。
暇日飲酒輒用靖節先生韻積二十首·其一六
作者：俞德鄰
朝代：宋

昔我事决科，窮年抱六經。
桑溟忽已變，栖栖竟無成。
歸來請學稼，平賈充過更。
徽絃挂空壁，襏襫留前庭。
中夜耿不寐，惟有寒螿鳴。
不頼一尊酒，何以紓吾情。
暇日飲酒輒用靖節先生韻積二十首·其一四
作者：俞德鄰
朝代：宋

淵明昔閒居，偶爾白衣至。
開尊得美酒，忽焉遂復醉。
醉語聊自娛，辭多失詮次。
安知後千年，乃爲世所貴。
詩雖有餘音，酒亦有真味。
暇日飲酒輒用靖節先生韻積二十首·其七
作者：俞德鄰
朝代：宋

三閭愛秋菊，浥露餐落英。
獨醒鄙衆醉，乃覺非人情。
楚亡如厦仆，一木那支傾。
離騷固憤切，聒聒如蛩鳴。
餔糟何必惡，一醉觀我生。
暇日飲酒輒用靖節先生韻積二十首·其三
作者：俞德鄰
朝代：宋

嗜酒有何好，酒酣見真情。
忍斷杯中物，而留身後名。
名譽外物爾，醉乃得此生。
神完氣不懾，墜車終莫驚。
何必事輕舉，崆峒師廣成。
暇日飲酒輒用靖節先生韻積二十首·其九
作者：俞德鄰
朝代：宋

凉飈起木末，尊酒聊獨開。
開尊念故友，亦復傷我懷。
翻然蹈東海，甘與時世乖。
豈比爲佞者，日夕常栖栖。
如何事與跡，零落歸塗泥。
誅奸無董狐，志怪空齊諧。
安知萬世下，善惡無謬迷。
不如日飲酒，勿使腸九回。
暇日飲酒輒用靖節先生韻積二十首·其二
作者：俞德鄰
朝代：宋

鼓刀戰牧野，采薇餓西山。
出處各有意，喋喋俱空言。
不如得美酒，一醉終餘年。
賢愚死則已，死去知誰傳。
暇日飲酒輒用靖節先生韻積二十首·其二〇
作者：俞德鄰
朝代：宋

道喪聖復遠，姦僞紛亂真。
山林有逸士，但飲曹參醇。
寧著潛夫論，有死不美新。
豈不羨爵位，比肩羞董秦。
生爲朝中英，死爲泉下塵。
奄忽隨物化，營營徒爾勤。
不如寓之酒，日與糟丘親。
秋渠溜宿雨，園蔬含土津。
西郊澄霽景，柴車行可巾。
有客乃竟醉，不問何許人。
暇日飲酒輒用靖節先生韻積二十首·其五
作者：俞德鄰
朝代：宋

山林厭岑寂，城市嗟庳諠。
醉鄉有佳趣，其地幽且偏。
清商叩前林，白雲依遠山。
漁樵二三子，朝暮相往還。
舉酒坐爭席，亦復多至言。
暇日飲酒輒用靖節先生韻積二十首·其八
作者：俞德鄰
朝代：宋

霜松無悴色，春花有餘姿。
勿以春花妍，棄彼霜松枝。
悠悠風塵中，始見達士奇。
公田可種秫，絃歌聊爾爲。
意倦即歸去，五斗何能羈。
暇日飲酒輒用靖節先生韻積二十首·其六
作者：俞德鄰
朝代：宋

毀以是爲非，譽以非爲是。
是非自有真，不在譽與毀。
譽堯復毀桀，兩忘固佳耳。
不見繒布紋，眼醉眩成綺。
暇日飲酒輒用靖節先生韻積二十首·其四
作者：俞德鄰
朝代：宋

餌香魚深逝，弋篡鴻高飛。
商皓雖寂寞，幸免阬焚悲。
云何客卿輩，逐去還依依。
一朝歎黄犬，骨肉異所歸。
貴盛能有幾，轉盼倏已衰。
衰榮苟如此，得酒無相違。
曉行沙上
作者：俞德鄰
朝代：宋

宿雨浥輕塵，沙平草樹春。
遠山千萬疊，空翠欲霑人。
曲肱
作者：俞德鄰
朝代：宋

門掩青苔硯掩塵，曲肱隠几自觀身。
已憐白髮無公道，獨喜清風似故人。
躍馬卧龍俱寂寞，盟鷗狎鷺莫逡巡。
東屯澗水通畦稻，植杖看耘意更真。
書齋
作者：俞德鄰
朝代：宋

寂寂書齋萬慮空，恍然赤甲古城東。
鳥呼幽夢日方午，花惱醉吟春正中。
軍將送茶驚諫議，門生載酒過揚雄。
能詩識字皆爲累，閒殺江頭獨釣翁。
望夫石
作者：俞德鄰
朝代：宋

朝望夫，暮望夫。
望夫夫不至，江樹煙模糊。
一朝化爲石，誰知望夫苦。
獨有堅貞心，千古復萬古。
村居即事二首·其一
作者：俞德鄰
朝代：宋

地僻村深過客稀，數家生聚突煙微。
魚蝦入網忙呼酒，鵝鴨棲池靜掩扉。
喚婦索綯苫屋角，課兒斫竹補籬圍。
溝東積水通前浦，也有蒲帆带雨歸。
村居即事二首·其二
作者：俞德鄰
朝代：宋

漠漠平疇接遠沙，一浜寒水浸梅花。
兒挑苦芺供鵝食，妻擷葫荽薦客茶。
榾柮火殘寒尚力，茅柴酒熟夜能賒。
歲時伏臘歌呼處，三世兒孫共一家。
村舍
作者：俞德鄰
朝代：宋

㶁㶁流泉漱石寒，蒙蒙草樹接江干。
雲歸遠岫月初上，雨打落花春又殘。
桐廬縣作
作者：俞德鄰
朝代：宋

荒城秋雨後，寒谷曉晴初。
沙路縈紆處，柴扉蕩析餘。
梅花三首·其一
作者：俞德鄰
朝代：宋

蝶隠蜂藏寂衆芳，一枝寥落小溪傍。
林逋仙去無知己，明月清風自主張。
梅花三首·其三
作者：俞德鄰
朝代：宋

沙岸縈回一水通，補陀仙子靜相逢。
縞衣不染人間色，寂寞清香度曉風。
梅花三首·其二
作者：俞德鄰
朝代：宋

洗盡鉛華見玉肌，可人風味半開時。
膽瓶誰汲寒谿水，带月和煙簪一枝。
梅雨
作者：俞德鄰
朝代：宋

宇宙冥冥四月時，小齋吟眺苦低垂。
江城地僻莓苔老，山徑雲深草木滋。
密霧蒙蒙籠翠幄，輕煙冉冉散青絲。
楚宮幽珮勞魂夢，西望巫陽祇自悲。
楊剛中分教京口有司以冗員罷去作詩爲別就次韻以餞其行二首·其一
作者：俞德鄰
朝代：宋

沖霄志氣合雄飛，誰遣談經坐絳幃。
夜雨簷花聊痛飲，秋風蓴菜竟思歸。
一官豈爲吾曹冗，五斗政嫌兒輩譏。
去去草玄從尚白，丈夫元不羨輕肥。
楊剛中分教京口有司以冗員罷去作詩爲別就次韻以餞其行二首·其二
作者：俞德鄰
朝代：宋

公車指日召嚴徐，友道從渠自耳餘。
浮世功名蕉覆鹿，冷官滋味釜生魚。
百年荏苒醒還醉，一氣循環慘復舒。
歸去湖山多樂事，故人休枉絕交書。
次郭元德二首·其一
作者：俞德鄰
朝代：宋

馬周淹逆旅，夢寐憶常何。
琴古知音少，囊空得句多。
凄凉憐我老，慷慨爲誰歌。
三尺匣中劍，時時自濯磨。
次郭元德二首·其二
作者：俞德鄰
朝代：宋

昔賢多不偶，今我欲如何。
浮世歡娛少，衰年感慨多。
吾伊繙蠹簡，欵乃聽漁歌。
自笑平生志，低回竟不磨。
次陳登父中秋遊古竹院韻
作者：俞德鄰
朝代：宋

閒過竹院聽華嚴，結願清香發舊奩。
灝氣半空浮桂魄，凉風三徑拂松髯。
酒闌野興歸長笛，吟罷秋聲落短簷。
終日昏昏真醉夢，幾時游屐更苔黏。
次韻周遺直京城苦雨五首·其一
作者：俞德鄰
朝代：宋

天地黯黲雲氣繁，淤泥沒脛蝸書門。
長安米升錢五百，忍饑茹芝誰綺園。
次韻周遺直京城苦雨五首·其三
作者：俞德鄰
朝代：宋

古今浩浩多詩流，清辭麗句誰能高。
大曆饑寒少陵杜，義熙歸去彭澤陶。
次韻周遺直京城苦雨五首·其二
作者：俞德鄰
朝代：宋

濁醪梨棗亦易求，雞鳴簷溜還交流。
親賓縱談天下樂，藜杖誰肯過蘇侯。
次韻周遺直京城苦雨五首·其五
作者：俞德鄰
朝代：宋

雲壑布衣賢亦愚，玉階紫衣妾亦夫。
書三十乘須飽讀，鵬九萬里從南圖。
次韻周遺直京城苦雨五首·其四
作者：俞德鄰
朝代：宋

半年京國囊無儲，飯我豆粥羹寒蔬。
翻江黑雨彌兩月，却憶溪翁留白魚。
次韻夏楚材登山陽故城有感
作者：俞德鄰
朝代：宋

金粟松摧故國荒，春秋未作歎詩亡。
十年漂泊家千里，百代興衰夢一場。
蠙浦風清波鴨綠，漁梁春暖酒鵝黄。
相逢且盡尊前醉，莫遣愁多白髮長。
次韻山人見寄
作者：俞德鄰
朝代：宋

營得菟裘佚暮年，雲山萬疊足風煙。
絕憐擾擾馳名者，落日西津喚渡船。
次韻崔郎中遊西湖
作者：俞德鄰
朝代：宋

萬頃湖光一葦杭，畫橋橫接舊堤長。
松環九里煙雲濕，梅壓孤山水月香。
梵宇琳宮增突兀，銅駝金谷自凄凉。
悲吟一夜頭添雪，慚愧崔鴻在洛陽。
次韻張受益六言兼戲方使君二首·其一
作者：俞德鄰
朝代：宋

狎鷺亭臨野水，夢蝶牀置禪齋。
矲矮金壺有酒，葛天栗陸無懷。
次韻張受益六言兼戲方使君二首·其二
作者：俞德鄰
朝代：宋

燕玉公堪暖老，澤室我嫌犯齋。
世事不均如此，臨風渺渺余懷。
次韻朱子厚九月十一日見寄三首·其一
作者：俞德鄰
朝代：宋

三載干戈隔勝遊，江山依舊鬰相繆。
蛩吟砌壁莓苔古，鴈落汀沙草木秋。
畫角飄江猶北固，白雲飛岫認東甌。
凭高望遠心如醉，風岸烏巾雪滿頭。
次韻朱子厚九月十一日見寄三首·其三
作者：俞德鄰
朝代：宋

冷雨凄風萬木飛，年來世事不勝悲。
青山白水新安道，雲夢綠林夔府詩。
耆舊飄零今有幾，乾坤翻覆政緣誰。
鬢絲一夜三千丈，甚矣吾衰如此衰。
次韻朱子厚九月十一日見寄三首·其二
作者：俞德鄰
朝代：宋

凄凉風雨暗山薇，夢裏歸與迄未歸。
禮樂不存三代遠，江山如故六朝非。
讀書老去翻成癖，煮字從來不救饑。
短褐長鑱真活計，載芟何日詠春祈。
次韻碧窗聶道錄
作者：俞德鄰
朝代：宋

胸蟠今古袖披披，老作黄冠恐未宜。
遼鶴不歸人已換，濠魚自樂子焉知。
瓠留西域青精飯，杖削東川紫玉皮。
我似淵明君陸靜，相看一笑儼前時。
次韻程道益見贈二首·其一
作者：俞德鄰
朝代：宋

此生慚愧馬牛襟，返鎖柴門歲月深。
避地管寧甘白帽，登臺郭隗自黄金。
風霜漸老騷人鬢，天地元知國士心。
却喜程侯晚相遇，長魚碧酒共清吟。
次韻程道益見贈二首·其二
作者：俞德鄰
朝代：宋

十載時艱淚染襟，餘生幾擬託幽深。
匹夫無罪空懷璧，校尉有官從摸金。
老去風塵猶瞇眼，春來藥裹更關心。
草玄作賦吾何敢，梁父吟成祇自吟。
次韻答王國華
作者：俞德鄰
朝代：宋

甚矣吾衰矣，懷哉予歸哉。
雀蜃不能化，何用充海淮。
王郎東魯秀，玉質離氛埃。
青絲絡白馬，嘯吟浮玉隈。
餘子錄錄耳，誰敢相朋儕。
一朝款柴戶，嚴若問子來。
又疑蒙穀士，汗漫期九垓。
嗟我晚聞道，可人常永懷。
亂後苦契闊，襟抱無由開。
常深越鳥志，自靦莊櫟材。
感子慰離索，駕言且勿催。
人生駒過隙，髮白不再孩。
雞鳴舜爲善，犬放軻所哀。
文字乃其閏，末俗供驩咍。
朂哉聖賢事，充此天降才。
贈言愧斐率，過此誰能裁。
次韻答酈學正見贈三首·其一
作者：俞德鄰
朝代：宋

雞鳴羣動已憧憧，習靜工夫自笑慵。
風月一襟霜兩鬢，圖書萬卷酒千鍾。
維摩示病元非病，李廣難封不願封。
世道隆污隨所適，我知老子本猶龍。
次韻答酈學正見贈三首·其三
作者：俞德鄰
朝代：宋

粥飯隨緣類出家，小瓶汲月自煎茶。
浮榮等是蕉中鹿，薄俗堪憐井底蛙。
南畝半栽元亮秫，東陵多種邵平瓜。
青鞋布襪相隨去，九陌紅塵任沒車。
次韻答酈學正見贈三首·其二
作者：俞德鄰
朝代：宋

蕭森竹柏小蒲菴，身世嵇康七不堪。
眼底故人俱寂寞，鏡中衰髮自䰐鬖。
過車慷慨陳清酹，舊館殷勤脫左驂。
老我與君同此意，紛紛輕薄不須談。
次韻簡林紹先諸友三首·其一
作者：俞德鄰
朝代：宋

宦路風波渺望洋，幾人赤馬旦蒙霜。
便便懶是誇經笥，嗑嗑從渠笑酒囊。
花柳春風朝步屧，菰蒲春水夜鳴榔。
人間別有桃源路，肯爲浮榮替戾岡。
次韻簡林紹先諸友三首·其三
作者：俞德鄰
朝代：宋

載酒湖山憶盛年，可憐風物竟凄然。
杜陵野老哭春日，空谷佳人倚暮天。
禾黍離離迷故國，旌旗杳杳徧南偏。
虎皮何日包弓矢，老爲羲皇受一廛。
次韻簡林紹先諸友三首·其二
作者：俞德鄰
朝代：宋

納納乾坤萬彙滋，同聲同氣自相宜。
江山今古幾興廢，湖海交朋屢別離。
落月照梁疑太白，西風揮扇障元規。
老來萬事如泥濁，一笑論文祇自知。
次韻簡黄監簿淳宗三首·其一
作者：俞德鄰
朝代：宋

流年暗數手中蓍，短髮鬖髿每自悲。
金甲牙旗非昨夢，黄虀白米慰朝饑。
山河萬里歸新主，湖海三年隔故知。
惟有浣花堂上燕，春來依舊不相遺。
次韻簡黄監簿淳宗三首·其三
作者：俞德鄰
朝代：宋

化鶴遼東老令威，舊家華表未能歸。
三千里客貢禹恨，四十九年蘧瑗非。
事與心違多感慨，人隨世易重歔欷。
黄華老盡秋容淡，何日西山薄采薇。
次韻簡黄監簿淳宗三首·其二
作者：俞德鄰
朝代：宋

桂樹團團滿故山，一尊風月羨君閒。
交遊副墨洛誦裏，詩句生民清廟間。
我輩無才難用世，故人厚祿竟何顔。
西樓十二闌干月，清夢應須共往還。
次韻蕭靜安元夕書感
作者：俞德鄰
朝代：宋

鼇山倚晴昊，龍燈照澄川。
良宵重三五，輦路凝非烟。
一從桑溟改，春花謝芳妍。
銅駝暗荆杞，觸目興悲憐。
芸芸百千態，悠悠二八年。
金吾縱弛柝，相府誰歌蓮。
九衢燈火市，愁雲瞀窮天。
管寧東入海，樂毅北去燕。
伊誰載美酒，醉我東風前。
晨策散廣隰，晚屧周囂廛。
所嗟世路迫，人事多變遷。
歸來卧蓬蓽，聊復草我玄。
次韻薛曉翁教授
作者：俞德鄰
朝代：宋

鯤鵬意氣鶴精神，髣髴風流賀季真。
三顧豈無天下計，百年空老夢中身。
兵塵滿眼誰知己，儒術謀生每誤人。
長嘯歸來尋舊隠，石田茅屋未全貧。
次韻趙提舉二首·其一
作者：俞德鄰
朝代：宋

白首玄經病子雲，感時懷舊獨霑巾。
十年戰伐多新鬼，四海逢迎少故人。
上苑鶑花非昔日，曲江蒲柳爲誰春。
湧金香酒甜如蜜，滿眼沽來莫厭頻。
次韻趙提舉二首·其二
作者：俞德鄰
朝代：宋

寂歷謀生後計然，已將窮達付蒼天。
狙公枉自計朝暮，徐邈但知中聖賢。
歲月催人如過隙，功名隨世任先鞭。
紛紛燕雀驚鷹隼，誰識圖真在左綿。
次韻郭元德旅懷
作者：俞德鄰
朝代：宋

挾冊知何用，援琴且自寬。
世途今更險，客枕夜偏寒。
俯仰隨時易，隆汙合道難。
功名大槐夢，青鏡莫頻看。
次韻郭元德閒居二首·其一
作者：俞德鄰
朝代：宋

萬事夢中夢，百年身後身。
黄塵空沒馬，白髮不饒人。
鱸美蓴波浄，螯肥菊露新。
相思須命駕，莫厭子輿貧。
次韻郭元德閒居二首·其二
作者：俞德鄰
朝代：宋

弋篡冥鴻遠，城荒去鶴還。
萬緣俱是幻，百計不如閒。
人在羲黄上，時當晉宋間。
委心乘物化，何地不蓬山。
次韻陳彥實遊羅漢寺
作者：俞德鄰
朝代：宋

林泉近城市，而無城市人。
携壺散游屧，心境同一春。
何必事幽討，辭家入西秦。
西秦苦迢遞，勞我金閨身。
不如遠公社，醉倒人不嗔。
百年電明滅，萬事蠖屈伸。
所以古達士，死葬陶者鄰。
或者爲甕盎，尚得日飲醇。
豈比夷與齊，忍饑以求仁。
吾生幸未化，有酒勿厭頻。
一杯復一杯，浩歌落梁塵。
但問客醉醒，不問疎與親。
君看北邙墓，松柏多爲薪。
次韻陳彥實醉中雜言
作者：俞德鄰
朝代：宋

悠悠廣陌塵，冉冉征途客。
征途渺無際，人壽不滿百。
百年復幾何，鬢髮早已白。
髮白無由玄，擾擾終奚益。
富貴勢熏天，忽作冷灰寂。
突兀樹豐碑，猶有金石厄。
所以賢達人，萬古等朝夕。
俯仰宇宙間，但恨酒杯窄。
持杯輒酣歌，那暇寸陰惜。
次韻陳教授見寄二首·其一
作者：俞德鄰
朝代：宋

擬效時人恥效尤，時人嫉我亦如讎。
携金嬾市燕臺駿，賣劍聊尋渤海牛。
白髮盈簪羞我老，黄花滿徑爲誰秋。
尊前有酒休辭醉，癡絕由來愛虎頭。
次韻陳教授見寄二首·其一
作者：俞德鄰
朝代：宋

藜牀聽雨卧，雨霽抱琴行。
古徑荒苔合，秋渠墜葉平。
流年悲鴈影，往事咽蛩聲。
誰識玄都觀，劉郎舊有名。
次韻陳教授見寄二首·其二
作者：俞德鄰
朝代：宋

朝暮何人肯拔尤，周民何友亦何讎。
還家久類蘇耽鶴，溷世聊歌甯戚牛。
筆在不妨書甲子，詩亡誰爲作春秋。
百年修短終歸盡，倚杖看山任白頭。
次韻陳教授見寄二首·其二
作者：俞德鄰
朝代：宋

江城吾舊隠，今歲喜秋穰。
一頃南山豆，千畦負郭薑。
看雲扃戶晚，對月引杯長。
他日憑魚鴈，猶堪話楚狂。
次韻陳登父小樓述懷
作者：俞德鄰
朝代：宋

慷慨悲歌續五噫，等閒觀物倚筇枝。
士龍瓦屋西頭住，吏部霜螯左手持。
湖海悠悠空拓落，風埃冉冉竟衰遲。
登樓作賦羞王粲，寂寞歸與理釣絲。
次韻陳登父桃花
作者：俞德鄰
朝代：宋

臺隸羣芳散綺葩，繁枝密幹蔚交加。
武陵溪畔秦人洞，濯錦江頭杜老家。
風攪亂紅春過雨，露滋微艷曉籠霞。
長安重到應惆悵，寂寞玄都燕麥斜。
次韻陳登父送春有感
作者：俞德鄰
朝代：宋

同谷歌殘返舊蹊，園廬寂寞半蒿藜。
憂時頓覺愁如海，對客何能醉似泥。
春去春來人漸老，城南城北望猶迷。
鼓鼙一概旌旗滿，何日車書混僰鞮。
次韻陳登父風雨枕上書懷
作者：俞德鄰
朝代：宋

霧氣黯層峯，雨聲諠萬瓦。
蘧然夢華胥，茲寐殆非假。
寐久失晨興，喔喔鄰雞鳴。
雞鳴雞自鳴，我本忘吾形。
忘形豈徇物，況乃真坦率。
人生壽百年，能得幾日月。
日月去堂堂，河流逝活活。
覺悟不早計，龜筒恐難脫。
次韻陳靜佳治中九日見寄
作者：俞德鄰
朝代：宋

凉飈滌殘暑，霽宇藹清氣。
悠然采黄華，誰望白衣至。
江州老使君，懷人寤不寐。
清尊遠送將，驚呼候門稚。
一醉得我生，五斗寧復計。
衰榮本無期，出處各有意。
醒者彼自醒，醉者彼自醉。
醒醉更相嗤，死生同一寄。
嗟嗟戲馬臺，千古誇勝地。
誰知柴桑翁，醉中有真味。
次韻陳靜佳詠梅
作者：俞德鄰
朝代：宋

玉骨冰肌不受塵，紛紛紅紫謾爭春。
最宜巖壑風霜夜，相對心腸鐵石人。
寂寞上林迷霧苑，嵯峨巫岫隔煙津。
翛然自得閒中趣，肯與姚黄作素臣。
次韻麟洲龍仁夫遊三茅山
作者：俞德鄰
朝代：宋

朝行良常南，暮息良常北。
山水互縈紆，松篁相依綠。
尚擬效古人，夜遊迭秉燭。
嗟我獨何爲，紅塵走車軸。
有如嗜飲者，性命寄芳醁。
時於茅檐下，支頤望浮玉。
或夢泊西巖，汲湘然楚竹。
終然纏世故，欲往竟未卜。
安得乘天風，翩翩出囂俗。
士生一世間，衣食貴裁足。
誰爲翔蒿鷃，誰爲沖霄鵠。
誓將與子游，保此受命獨。
次韻龍仁夫種菊二首·其一
作者：俞德鄰
朝代：宋

憂來感人心，把菊行東籬。
悠然南山句，憶此刪後詩。
詩亡絕遺響，菊在餘幽姿。
麟洲有達士，與菊心相期。
左揖隆中老，右揖綿上推。
汎此忘憂物，聊以供吾私。
真樂未易識，勝事空自知。
金風摵摵鳴，金英粲粲垂。
我欲從子醉，不羨高陽池。
焉知義熙後，此會非今時。
次韻龍仁夫種菊二首·其二
作者：俞德鄰
朝代：宋

種菊東籬下，菊密荒疎籬。
掇英浥墜露，想像淵明詩。
猗嗟子龍子，磊落山林姿。
欽翹二三客，異郡同襟期。
而我何爲者，俛首供丁推。
寧復飲我酒，歡飫均嬿私。
乃知意氣合，豈計新相知。
蹇予久衰曳，素髮颯已垂。
何能借九翮，一朝奮天池。
但當對菊飲，與君賡醉時。
正月十日理髮三首·其一
作者：俞德鄰
朝代：宋

多病多愁鬢已星，更憐詩骨瘦崚嶒。
百錢挑杖但求醉，五斗折腰良不能。
徒步幸無官長駡，浩歌聊襲散人稱。
世情閲盡忘今古，一合乾坤幾廢興。
正月十日理髮三首·其三
作者：俞德鄰
朝代：宋

晨梳白髮照青銅，歎息光陰過眼空。
一市少年羞袴下，三朝新婦閉車中。
酒逢知己猶堪醉，文不驚人莫送窮。
天下士憂天下事，肯將飛伏較雌雄。
正月十日理髮三首·其二
作者：俞德鄰
朝代：宋

寂歷勞生歎轉蓬，百年强半走西東。
從師謾學屠龍技，報國元無汗馬功。
二頃有秋生計足，三杯近卯客愁空。
兒童相見從相笑，兩鬢絲絲一老翁。
水墨蘭
作者：俞德鄰
朝代：宋

三閭一朝蛻，九畹千載荒。
茫茫天壤內，春在桃李場。
幽蘭有貞質，轉泛欺衆芳。
寧受緇塵染，尚餘風露香。
乃知德勝色，不采庸何傷。
沽酒行
作者：俞德鄰
朝代：宋

去年斗酒貫三百，路逢麴車常嘖嘖。
朝來啜虀暮食鹽，汲井煎茶待佳客。
爾時石秫十二千，仍更五千糴石麥。
米麴柴薪價倍增，酒價雖增欲誰責。
昨秋一稔天所憐，甌窶刈穫過良田。
大麥小麥今又熟，麟經髣髴書有年。
年登米麥塞市廛，官酒定價那增錢。
一朝酒家悉閉戶，斗酒更欲沽二千。
道逢醉者驚相顧，老夫倉忙問其故。
答云近日添課程，去城十里皆官庫。
豈惟酒價今日增，明日十千賣石醋。
乞漿得酒良已難，或者乞醯鄰亦怒。
君不見昔時三百青銅沽一斗，坊外酒徒猶忍口。
泊東館
作者：俞德鄰
朝代：宋

一望嚴陵十里餘，亂山銜日鴈相呼。
故人零落今餘幾，獨有黄公舊酒罏。
泊湖頭
作者：俞德鄰
朝代：宋

潦翻川蓊匌，烟靄樹模糊。
小艇時呼客，龍游酒試沽。
泊閻橋有懷
作者：俞德鄰
朝代：宋

青鏡霜刀杳莫尋，陳留巷陌故陰陰。
鴻飛猶記東西跡，燕去難留下上音。
多病樂天悲老近，三生杜牧恨春深。
浮雲柳絮元無準，慚愧人間兒女心。
泛湖
作者：俞德鄰
朝代：宋

閒居散人事，一舸泛長湖。
夜雨半篙荇，春風十幅蒲。
功名槐國夢，身世輞川圖。
艤岸逢林叟，清談日又晡。
淮安天慶觀夜坐
作者：俞德鄰
朝代：宋

邊城寂寞歲將闌，濁酒頻斟醉不歡。
一點青燈霜月白，野鳬風起石窗寒。
淮楚絕無行樂地萬柳池邊有開元小寺稍潔因載酒約淮上翁荀桂叔林紹先諸友同遊
作者：俞德鄰
朝代：宋

柳外澄波繫小艖，玉皇宮畔梵王家。
蟻浮臘味杯行酒，鶴避晴煙竈煮茶。
客裏招邀慙草率，座中霑洽笑蘭闍。
杖藜歸路西風晚，一抹寒林萬點鴉。
淮陰侯廟三首·其一
作者：俞德鄰
朝代：宋

鹿走沙丘二世亡，重瞳隆準正奔忙。
將軍果是無雙士，何用區區覓假王。
淮陰侯廟三首·其三
作者：俞德鄰
朝代：宋

誅秦蹙項奠乾坤，三傑勳名萬古存。
一笑淮陰年少客，不如漂母識王孫。
淮陰侯廟三首·其二
作者：俞德鄰
朝代：宋

兔死從來狗亦烹，楚亡安得有韓彭。
封留便約赤松去，已愧當年魯兩生。
游宣慰載酒泛溪即席有作
作者：俞德鄰
朝代：宋

五載綈袍憶故人，春風吹鶴過湖濱。
樓臺冷浸兩溪水，天地清無一點塵。
棹底空觥今杜牧，井中投轄舊陳遵。
萬方一概吾安往，儻許誅茅竟卜鄰。
游鶴林寺
作者：俞德鄰
朝代：宋

步屧叩禪扉，春山碧四圍。
天高黄鶴遠，仙去杜鵑非。
拂石雲生袖，捫松霧濕衣。
幾生通佛性，一昔遂忘歸。
漂母墓二首·其一
作者：俞德鄰
朝代：宋

露冷蘆洲楚水平，荒墳三尺近甘城。
當年不進王孫飯，千古誰知漂母名。
漂母墓二首·其二
作者：俞德鄰
朝代：宋

袴下包羞氣未伸，寄身亭長更遭嗔。
不圖他日千金報，漂母應非世俗人。
無題二首·其一
作者：俞德鄰
朝代：宋

杯酒河橋餞去篷，誰知此別竟西東。
隙駒冉冉歲華改，樓燕飛飛春事空。
珮冷江臯凄落月，笳吹朔漠動悲風。
芳魂寂寞揚州路，后土瓊姬恨畧同。
無題二首·其二
作者：俞德鄰
朝代：宋

花柳亭臺半劫灰，故人淪落共徘徊。
湖光山色西施舸，水影月香和靖梅。
鴻蹋雪泥猶記跡，鶴歸華表總成哀。
一尊濁酒和愁酌，淚灑東風醉玉頹。
爲孟希聖題孛落鵪鶉畫扇
作者：俞德鄰
朝代：宋

下車式怒蛙，爲愛蛙有氣。
秋風化爲鶉，迺復有鬭志。
叢叢槲葉邊，身睨而視。
雖非紀渻雞，宛類浮圖鷙。
因知氣苟存，百變終不惴。
斯人倘若斯，似可敵王愾。
云胡萬夫特，甘受巾幗遺。
鶉兮爾固微，或者寧不愧。
爲徐彥昌題畫扇
作者：俞德鄰
朝代：宋

峭壁倚層霄，長松蔭幽壑。
荒徑一樵歸，平沙羣鴈落。
爲湯提刑賦南園玉繡毬花二首·其一
作者：俞德鄰
朝代：宋

繡衣持斧舊詩翁，天與奇葩襯綺櫳。
翠㔩葉攢珠的皪，碧搔頭映玉瓏璁。
氤氳香霧迷叢蝶，淡沲晴颸颺轉蓬。
安得素娥斟綠醑，緩歌一闋月明中。
爲湯提刑賦南園玉繡毬花二首·其二
作者：俞德鄰
朝代：宋

愁煙泫露泣明妃，萬蝶魂迷倦不飛。
帳簇流蘇裀翡翠，階翻蹴踘落珠璣。
瓊葩分韻香疑減，柳絮成團似却非。
風雨朝昏他日約，忍令容易失芳菲。
爲石民瞻題風雨溪橋手卷
作者：俞德鄰
朝代：宋

煙林雨氣昏，行客苦迢遞。
誰知渡溪橋，風塵滿天地。
爲郭元德題和靖探梅圖
作者：俞德鄰
朝代：宋

祥符真人調玉燭，四海八荒春意足。
孤山山小不容春，十月梅花破寒玉。
風流詩老癖愛梅，拂曉騎馿度山曲。
呼童忍凍折南枝，香滿吟窗伴幽獨。
到今寫入畫圖中，骨冷神清炯雙目。
蕩蕩巍巍堯舜天，外臣巢許誰羈束。
前年我亦訪湖山，山色湖光竟塵俗。
荒墳三尺走狐狸，那復寒泉薦秋菊。
真祠併入梵王家，香月亭前馬牛牿。
水邊籬落忽橫枝，遥睇猶艱况斤斸。
雞園釋子皆鷹騰，挾彈揚鞭驟平陸。
倉皇走避尚遭嗔，蹇衛何堪共馳逐。
三百年間一夢同，人與梅花幾榮辱。
拊圖三歎復何言，天外飛來兩黄鵠。
爲陳登父題畫扇
作者：俞德鄰
朝代：宋

古澗橫小橋，竟日無人渡。
紅塵隘九衢，來往不知數。
爲馬受益題韓滉畫子母牛圖
作者：俞德鄰
朝代：宋

老犍耕餘飽枯䕸，呼牸引犢緣欹厓。
犢兒母懷不父懷，母子僔沓形離𠇗。
牧童生來識牛意，倦拋臺笠曲肱睡。
爾牛不寢亦不訛，我亦無夢遊南柯。
歸來短衣不掩骭，却笑漫漫歌夜半。
獨孤檜
作者：俞德鄰
朝代：宋

烈帝祠中獨孤檜，鬰鬰亭亭一車蓋。
根盤九地蟄蛟螭，幹聳層霄浮霮䨴。
朔風贔屭塵晝昏，炎炎譌火連空燔。
一蛇騰驤赤帝子，將軍舌齶空驚反。
天愁地泣鬼神怒，元緒老桑哀莫訴。
斤斧侵尋歲月枯，寂寞半心承雨露。
甘露寺火後登多景樓故基有作
作者：俞德鄰
朝代：宋

西風散屧步崔嵬，霽色浮空望眼開。
江勢亂奔滄海去，天形低約衆山回。
一卷狠石埋焦土，百尺危樓付劫灰。
惟有沙鷗知我意，相親相近不驚猜。
田家喜雪
作者：俞德鄰
朝代：宋

漫空飛雪歲云徂，獨坐閒吟粟滿膚。
廓落江山千態迥，渾淪天地一塵無。
寒聲夜吼松筠裂，和氣朝回薺麥蘇。
說與田家判一醉，明年寧復慮官租。
甲戌六月十四日月食過半七月十四日抵廣信月巖有感而作
作者：俞德鄰
朝代：宋

昔聞月巖巖上月，無今無古無圓缺。
天無二日月有二，此豈鬼剔神剜出。
我從前月客帝京，月明忽苦蝦蟇精。
爾時見天會事發，誓取妖蟇膏寸鐵。
不知巖月當此時，上睹月食悲不悲。
我行過此三歎息，此月不食彼月食。
再拜山靈問川后，妖蟇到底受磔否。
甲戌秋過丫頭巖有感
作者：俞德鄰
朝代：宋

昔年北兵滸黄渡，官軍一萬丫巖駐。
巖前十里無人煙，焉知今日重生聚。
老翁殷勤指長孫，生時開慶方改元。
今年裹頭明年娶，感荷太平天子恩。
傳聞鼎湖龍又逝，空餘弓劍留人世。
天上唯多三數公，社稷蒼生誰早計。
老翁憂時色枯槁，羸卧巖前分犢草。
京師來往千萬人，欲問明時知者少。
嗣皇繼聖生神靈，西陲何事猶徵兵。
襄樊未復郢又急，正陽新築淮未平。
吾儕紅額今有幾，青袍白馬紛紛是。
巖前鬼燐陰雨青，老翁說著心膽驚。
願君努力扶休明，翁也菁羹橡飯安餘生。
甲戌遊旴江六月二十二日發武林
作者：俞德鄰
朝代：宋

威弧慘無光，城烏啄大屋。
淮雲蒼莽間，十載幾荼毒。
憂心甫殷殷，又復正陽築。
正陽亦何許，地接英與六。
傳聞夜點兵，文書下機速。
揮汗起負戈，部伍競馳逐。
平明驅出城，令嚴秋氣肅。
豈不實苦辛，主憂固臣辱。
前年戍襄樊，去年戍郢復。
白骨秋野橫，青燐陰房煜。
生還偶然爾，忍怨征行促。
所悲世路艱，無罪罹殺戮。
潢池弄盜兵，綠林仇餉肉。
茫茫畿甸間，風塵涴人目。
聖明撫遐荒，先事清輦轂。
干戈動邦內，豈計顓臾蹙。
扶顛要得人，撥亂如轉燭。
秋山翡翠青，秋水蒲桃綠。
去去取封侯，勿羨牧羊僕。
病中三首·其一
作者：俞德鄰
朝代：宋

病來十日閉茅廬，孤負吟詩與著書。
牀下不知牛是蟻，濠間誰識子非魚。
羸形分絕麒麟畫，老境堪同鹿豕居。
坎止流行隨所寓，分明天地一籧篨。
病中三首·其三
作者：俞德鄰
朝代：宋

婢尋本草犬迎醫，二豎驅除去復隨。
衰老維摩常示病，瘦生杜甫不關詩。
門堪羅雀那容駟，釜不烹魚但作糜。
見說九重徵武士，却須攘臂學支離。
病中三首·其二
作者：俞德鄰
朝代：宋

腐儒麤糲愧無功，一月兼旬卧病中。
賦就但應增肺渴，檄成元不愈頭風。
移心有法難忘藥，折臂無緣定作公。
世事漸艱吾已老，翛然夢不到槐宮。
病中謝親友四首·其一
作者：俞德鄰
朝代：宋

昔年居窮巷，門多長者轍。
一病逾十旬，意可雀羅設。
往來問死生，多謝跡不絕。
販夫逢僕隸，慰問猶切切。
嗟我何人斯，才薄德又劣。
何以報諸公，寸心常激烈。
病中謝親友四首·其三
作者：俞德鄰
朝代：宋

病骨瘦崚嶒，僵卧難帖席。
一夕三四遷，起坐長太息。
大患緣有身，無身更何疾。
從今事委蛻，夢覺非所擇。
須臾忽蘧然，又到華胥國。
何處發晨鐘，耿耿霜月白。
病中謝親友四首·其二
作者：俞德鄰
朝代：宋

生平性嗜客，病不廢應酬。
終然瘦骨立，欲語氣不收。
客多語嘈雜，兩耳鳴啾啾。
登牀就偃息，客語或未休。
客意豈不佳，而我自作憂。
奈何坐客去，牀下多鬭牛。
病中謝親友四首·其四
作者：俞德鄰
朝代：宋

一病連三月，肥甘寧得知。
醫復戒食鹽，鹽食非所宜。
素餐幸無刺，餐素將何疑。
因思喪亂際，黎民多阻饑。
朝餐乃木葉，暮食乃樹皮。
我今食無鹽，早晚白玉炊。
稽首謝蒼天，揆分忱過之。
病愈出游
作者：俞德鄰
朝代：宋

桐帽椶鞋破曉煙，落花飛絮暮春天。
風簷轉日噪乾鵲，雲樹隔溪啼杜鵑。
客引茅亭沽舊酒，僧邀竹院話枯禪。
病餘一事還堪笑，脚力輕鬆倍去年。
癸未遊杭作口號十首因事懷舊雜以俚語不復詮擇·其一
作者：俞德鄰
朝代：宋

十年南國足風埃，錦繡湖山得再來。
醉裏不知人世改，更從雲氣望蓬萊。
癸未遊杭作口號十首因事懷舊雜以俚語不復詮擇·其一〇
作者：俞德鄰
朝代：宋

西馬塍邊紅杏雨，金牛寺外白楊風。
杭人憂樂多如此，儻有聖賢吾欲中。
癸未遊杭作口號十首因事懷舊雜以俚語不復詮擇·其七
作者：俞德鄰
朝代：宋

黄門飛鞚賜厨珍，翠舞珠歌度十春。
今日敗垣荒草合，近前那復相君嗔。
癸未遊杭作口號十首因事懷舊雜以俚語不復詮擇·其三
作者：俞德鄰
朝代：宋

萬戶千門達曙開，管絃啁哳沸樓臺。
祇今明慶鐘聲動，已報巡燈響鐸來。
癸未遊杭作口號十首因事懷舊雜以俚語不復詮擇·其九
作者：俞德鄰
朝代：宋

慈雲嶺下拜郊臺，表裏湖山繡畫開。
十載西風動禾黍，行人休憶翠華來。
癸未遊杭作口號十首因事懷舊雜以俚語不復詮擇·其二
作者：俞德鄰
朝代：宋

襄城七聖雲迷澤，槐里三原草合烟。
今古興亡元有數，福華當日爲誰編。
癸未遊杭作口號十首因事懷舊雜以俚語不復詮擇·其五
作者：俞德鄰
朝代：宋

水秀山明仙佛國，天開地闢帝王家。
欲窮勝賞人非昔，獨立西風夕照斜。
癸未遊杭作口號十首因事懷舊雜以俚語不復詮擇·其八
作者：俞德鄰
朝代：宋

堤邊楊柳拂晴波，堤上遊人衒綺羅。
山色湖光渾似舊，采蓮人唱采茶歌。
癸未遊杭作口號十首因事懷舊雜以俚語不復詮擇·其六
作者：俞德鄰
朝代：宋

衮繡三朝邁等倫，曾將雙美繪麒麟。
當年早共赤松去，未必清漳見逐臣。
癸未遊杭作口號十首因事懷舊雜以俚語不復詮擇·其四
作者：俞德鄰
朝代：宋

杖藜乘興不辭遥，行盡蘇堤過斷橋。
白髮老翁依古柳，相逢揮淚說前朝。
登六和塔
作者：俞德鄰
朝代：宋

僧舍倚松北，浮圖界竹西。
江通嚴瀨遠，雲壓越山低。
槐里三原隔，襄城七聖迷。
臨風悲往事，月落凍烏啼。
白兔山菴
作者：俞德鄰
朝代：宋

清江田舍已悠悠，謾結茅茨傍小丘。
月冷雪窗迷扑握，山連煙草叫軥輈。
了知世事同槐蟻，何有機心到海鷗。
却笑東坡老居士，一生隨處賈胡留。
石門洞
作者：俞德鄰
朝代：宋

衙衙雙石撐青空，澗鳴瀑吼驚魚龍。
維舟支筇步山徑，山黑鬼嘯猿啼風。
雲巢雪屋數羽士，玉函寶笈繙晨鐘。
天寒木落山露骨，日月隠隠行空濛。
九衢黄埃沒馬腹，一家歌笑百家哭。
雖然是山猛虎多，猶勝人間賦蛇毒。
秋壑堂
作者：俞德鄰
朝代：宋

衮繡三朝樂盛時，湖山廊廟兩棲遲。
一聲鼙鼓乾坤沸，萬里煙塵草木悲。
隔葉黄鸝空睍睆，定巢紫燕尚差池。
春風不管人間事，猶繞雕闌颺綠漪。
秋夜雜興三首·其一
作者：俞德鄰
朝代：宋

客舍坐不寐，隠隠聞秋碪。
清露月中下，凉颸開我襟。
明河斜欲落，斗柄橫嶔崟。
寒螿亦何事，徹夜長悲吟。
起坐萬感集，松泉響天琴。
海闊闊有涯，山高高有岑。
客懷浩無極，及此秋夜深。
秋夜雜興三首·其三
作者：俞德鄰
朝代：宋

明月何皎皎，流光入城闉。
永懷遼鶴去，及歸無故人。
故人亦何許，往事不忍陳。
龍逝鼎河寂，麟傷周道湮。
桑溟變俄頃，干戈徧穹垠。
眼中萬年少，談笑乘朱輪。
王侯與卿士，零落隨埃塵。
興亡固有數，貴賤亦有因。
狐裘冬則御，桃笙夏乃珍。
萬事每如此，毋爲徒苦辛。
秋夜雜興三首·其二
作者：俞德鄰
朝代：宋

凉風起秋夜，露冷梧葉飛。
棘林照熠燿，促織無停機。
窗前有孤鵩，鳴嘯聲譩譩。
援琴鼓清商，哀怨凝金徽。
伯牙久不作，至音知者稀。
徒令世俗耳，增此兒女悲。
棄置復棄置，明月斜侵帷。
秋日客中
作者：俞德鄰
朝代：宋

楓落秋江塞鴈賓，客懷依舊憶鱸蓴。
百年三萬六千日，半世東西南北人。
滿目空村爭虎豹，何時高閣繪麒麟。
由來管葛皆天意，霄漢泥塗任此身。
秋殘
作者：俞德鄰
朝代：宋

樂天老矣放樊蠻，鷗羨忘機鶴羨閒。
緩步當車休下澤，澆愁得酒即中山。
些騷豈敢奴僕命，伊呂元非伯仲間。
兀兀支頤秋又晚，亂雲斜日澹煙鬟。
秋泊吳門寄友
作者：俞德鄰
朝代：宋

尊酒旗亭說舊遊，重來茂苑又深秋。
煙霞靜鎖詩人屋，風雨常欺倦客樓。
獨鴈叫羣天漠漠，蹇馿畏滑路悠悠。
相思清夜黄花老，一琖寒燈萬斛愁。
答淮上翁二首·其一
作者：俞德鄰
朝代：宋

風雨淒淒戰客衣，長淮東去鴈南飛。
碧山學士老復老，芳草王孫歸不歸。
尊酒細論悲昨夢，囊書空負笑前非。
木奴千輩侯千戶，早晚應須賦式微。
答淮上翁二首·其二
作者：俞德鄰
朝代：宋

京江語別十三春，宇宙茫茫幾戰塵。
客路秋風欺白髮，陰房夜雨濕青燐。
杖藜嘆世悲誰子，懸印朝天少故人。
回首鹿門思舊隠，荒墳宿草更沾巾。
老病
作者：俞德鄰
朝代：宋

老病幽棲覺懶吟，眼觀時態獨關心。
古今不冺春秋筆，天地難欺暮夜金。
幸有別腸堪貯酒，未愁短髮不勝簪。
柴門一閉從春盡，桃李飛花葉又陰。
聞築鹿門
作者：俞德鄰
朝代：宋

干戈又繞鹿門西，清夢猶應憶鼓鼙。
可歎遭逢誇二鳥，却令經濟屬三犀。
腐儒闇事惟蒿目，聖哲知幾莫噬臍。
坱莽氛埃何日浄，春江飛雨漲芹泥。
聞角
作者：俞德鄰
朝代：宋

角聲嗚咽梅花老，遠客夜長風草草。
起傾凍酒澆愁胸，愁思轉多杯恨小。
人生石火斯須期，月轉樓西角又吹。
咍臺一枕華胥夢，明日看山笏拄頤。
聶道錄和王寅甫外郎雪詩因次韻仍依白戰體
作者：俞德鄰
朝代：宋

黑螭駕趣玄冥來，朔風捲地飛塵埃。
江南澶漫數十郡，太半化作昆明灰。
窮陰用壯勢獵獵，田父嚇嚇何時哉。
龍公行雪亦詫事，縹緲落屑隨飈回。
八荒炫晃盡一色，羽衛隔遠空黄臺。
閉門窮巷獨僵卧，餓死已分如墨胎。
譁譁傳誦汝潁句，凍口久合逌然開。
當年白戰禁體物，練絮玉月銀梨梅。
醉翁仙去不可作，欲追勝賞誰傳杯。
荒丘坳垤陷猊虎，老樹𠗉𠗨封莓苔。
風塵澒洞詩事廢，巨筆把槊無雄材。
嗟余客路二千里，夢寐無復斑衣萊。
何當賓日照暘谷，蘇息困約無繩菑。
會趨賓館賀元獻，不敢合閙騷樽罍。
臂疾示兒
作者：俞德鄰
朝代：宋

臂疾浸淫骨半枯，蒲團毯被學跏趺。
宋清藥券償未了，司業酒錢來便無。
湖海飄零銷壯志，風霜荏苒上吟鬚。
征遼挾矢知無分，老向新豐倩汝扶。
舟行
作者：俞德鄰
朝代：宋

扁舟夾港下，漕渠溢春水。
水邊兩翁仲，閲人亦多矣。
其中鬰佳城，寂寞向千祀。
岡巒失故態，草木罹新燬。
緬想窀穸初，鳴笳汎清汜。
送車數千兩，夾道陳簠簋。
歲月迅不留，嗟嗟遽如此。
因知人間世，變化倏忽耳。
金箱貯茂陵，籧篨槃石子。
貴賤雖不侔，腐壞畧相似。
踟躕復踟躕，蒙莊信達士。
舟行欲訪三茅踐許宗師鶴會之約
作者：俞德鄰
朝代：宋

磵飲巖棲願已違，小舟拂曉泛漣漪。
蒲叢露冷泣姑惡，木末雲深叫子規。
山近三茅便杖屐，酒沽五里带糟醨。
乘風俓擬尋幽躅，莫負當年汗漫期。
舟過桐廬作
作者：俞德鄰
朝代：宋

三年常作客，幾度溯前川。
山合疑無路，谿回別有天。
虹分遥電雨，風裊近虛烟。
歸路知多少，啼鵑雲樹邊。
范仲山以磵谷居自號爲賦二首·其一
作者：俞德鄰
朝代：宋

山林朝市兩相忘，寂寂幽居興味長。
雨過竹侵書帙浄，風輕花落硯池香。
三杯卯酒醉未醉，一枕午窗凉更凉。
人境結廬元不俗，淵明何必定柴桑。
范仲山以磵谷居自號爲賦二首·其二
作者：俞德鄰
朝代：宋

丘壑中間著幼輿，何如此地卜幽居。
棋聲夜靜客飲酒，花影晝閒兒讀書。
塵世覆蕉多得鹿，癡人緣木更求魚。
先生夢覺渾無事，一笑浮雲指太虛。
蘭溪叟
作者：俞德鄰
朝代：宋

戎戎溪市暗，翳翳山雲昏。
驚雷趣凍雨，頃刻如翻盆。
潦漲蛟蜃作，厓裂魑魅奔。
遊子亦惝怳，舍櫂投孤村。
及明浮霽色，步入蘭江門。
烈風煽劫火，百室一二存。
忽逢病羸叟，呻吟行路難。
問之苦何疾，滿體催租瘢。
千村盡荆杞，何以輸王官。
嗟我擇術闇，半生誤儒冠。
濟世雖有志，老去徒悲酸。
對此重惻怛，凜凜毛生寒。
行壽昌道中
作者：俞德鄰
朝代：宋

山邑少桑麻，清谿卷素沙。
岸崩橋半斷，村僻路三叉。
廢渡留芳草，深溝卧古槎。
老翁苔石坐，猶自問京華。
觀潮
作者：俞德鄰
朝代：宋

彊弩驅潮水爲東，昔年此地識英雄。
素車白馬空明上，青蓋紅旗滅沒中。
十萬軍聲西塞月，三千鯤浪北溟風。
乘槎有約終須去，見說銀潢與海通。
記夢
作者：俞德鄰
朝代：宋

雲封槐里黯平蕪，無復魚燈照玉鳬。
樂奏馬驚猶奮鬣，鼎成龍去莫攀胡。
老歸燕國常悲隴，夢斷滎河偶得圖。
淳景布衣今白髮，西風搔首獨踟躕。
訪三茅舟至金沙雨阻因游龍山書院
作者：俞德鄰
朝代：宋

遊霧登天計苦遲，崑崙聊欲訪支離。
幅巾破曉龍山去，且免三茅費勒移。
訪徐叔詠教授山菴迷道而作
作者：俞德鄰
朝代：宋

上山下山山歷歷，松篁不改路非昔。
杖藜聊欲問山翁，山空葉落無行跡。
課僕詣田所偶用淵明庚戌歲九月中于西田穫早稻韻
作者：俞德鄰
朝代：宋

人生念何事，方寸纏憂端。
憂端日澒洞，胡不思自安。
富貴等電露，變滅無留觀。
百畝雖已隘，朝耕夕復還。
秋風穡寶實，十口無饑寒。
何爲苦役役，而欲事所難。
所以沮溺徒，不受名利干。
行藏隨用舍，千載師孔顔。
作勞有餘暇，柴門晝常關。
斗酒且自勞，此外無足歎。
貓燕行
作者：俞德鄰
朝代：宋

燕飛畫梁貓越屋，飛走性殊豈相毒。
饑貓攫燕欲何爲，燕比他禽况無肉。
可憐乳燕未出巢，探頭伺乳聲嘲嘲。
母去不歸子饑餓，柔而害物嘻汝貓。
汝貓不仁燕何罪，我思里人爲心痗。
父逃官逋母繫官，悍吏催錢夜打門。
一朝母作溝中瘠，三女一子家四壁。
官司株逮尚不休，諸孤駢首爲纍囚。
傳聞詔書復逃戶，日夜煢煢望其父。
父存父歿竟不知，此冤此苦蘇何時。
皇天覆幬均四海，人靈萬物爲物宰。
民之無祿天薦瘥，况此微物知奈何。
呼童屑米哺乳燕，一夜哀傷淚如綫。
贈丹陽邢尉
作者：俞德鄰
朝代：宋

孟郊尉溧陽，曹務緣詩廢。
徘徊金瀨傍，府以假尉代。
一生坐詩窮，酸寒見餘態。
邢君世業儒，才猷乃十倍。
吏隠黄綬間，詩亦性所愛。
羸驂京峴游，古錦奚奴佩。
扣門索我詩，丁寧至於再。
我老學殖荒，久嗟詩力退。
腸肚縱煎煼，落筆與時背。
况復風雅衰，淫哇亂鄘邶。
濟南名士多，此語出前輩。
我昔交數公，夢寐想風裁。
西窗剪殘燭，顧影寸心痗。
北渚凌清河，平疇接海岱。
子行賦歸與，我實增感慨。
爲吾謝故人，德音幸時逮。
贈成雷師
作者：俞德鄰
朝代：宋

妖氛塞乾坤，乘罅毒黔首。
膏肓不可鍼，靈文洩樞斗。
雷師爛柯仙，造化默授受。
捕蛟笞鬼神，宛似彌明叟。
雷霆指顧間，雲雨翻覆手。
携詩走江湖，萬里屈伸肘。
平生劉伯龍，貽笑今已久。
誰能煩律令，三揖費蕉柳。
嗟嗟世涂艱，魑魅白晝吼。
藍色雜曼膚，睒眒眩妍醜。
我欲掃除之，荒郊乏荆帚。
何當襲師術，轟霆震枯朽。
坐使四海清，物物躋仁壽。
贈月篷戴相士
作者：俞德鄰
朝代：宋

雙眸炯炯秋篷月，十載聲名動京闕。
隆準龍顔曾爲開，麞頭鼠目誰攖揬。
我聞論相先論心，此語古傳非恍惚。
閭閻談笑覓侯封，渭水垂綸飄白髮。
膾肝盜跖以壽終，趙蓋楊韓膏斧鉞。
相形相心兩莫憑，使我向空書咄咄。
年來四海一鼓鼙，蕭艾騰芳蘭茝歇。
宣室寧無賈誼思，侯門半却禰衡謁。
君歸若見袁李徒，造化韞藏須剞劂。
我今自分老山林，渴飲壑冰饑食蕨。
但煩一語抱璞人，莫學卞和遭再刖。
贈朐山孫畫師
作者：俞德鄰
朝代：宋

少年酷愛山，移家入山住。
朅來廛市中，塵土涴巾屨。
有時擬山遊，大笑出門去。
二毛颯垂領，乃乏濟勝具。
歸來笏拄頤，意欲凌風翥。
朐山有佳人，以我愛山故。
九曲武夷溪，移將置縑素。
禽鳥紛飛翔，煙雲莽回互。
林深虎豹藏，石怪龍蛇騖。
對此竟忘疲，興與精靈聚。
想當槃礴臝，下筆有神助。
不然方丈間，那有許奇趣。
安得絹千疋，煩君畫瑶圃。
贈武當山孫道士二首·其一
作者：俞德鄰
朝代：宋

雲龍風虎正經綸，長嘯歸山作道人。
千古武當丘壑在，紛紛高位幾全身。
贈武當山孫道士二首·其二
作者：俞德鄰
朝代：宋

漢祚雖開四百基，韓彭諸將竟何之。
誰如四皓商山去，明月一天餐紫芝。
贈程秀才
作者：俞德鄰
朝代：宋

莎徑莓牆枳棘籬，藜牀六尺卧書帷。
門前剝啄誰驚夢，馬上推敲客有詩。
北牖清風聊共語，夜梁落月重相思。
賓鴻此去過京峴，應遣新吟慰舊知。
贈良常山人
作者：俞德鄰
朝代：宋

青歲迂疎厭市廛，誅茅結屋北山巔。
泉冷陰洞猿分飲，草軟陽坡鹿伴眠。
三徑煙雲渾是畫，四時風月不論錢。
忽逢野老談庚甲，笑指喬松不記年。
贈蔣文學三首·其一
作者：俞德鄰
朝代：宋

車聲馬跡任營營，蘆溆襄羊境最清。
萬卷圖書雙鬢老，五湖煙浪一舟輕。
忘機已信馴鷗狎，洗耳那愁鬭蟻驚。
更喜甌窶秧水足，倚風扶杖看春耕。
贈蔣文學三首·其三
作者：俞德鄰
朝代：宋

憶昔携書衮繡堂，扁舟曾此濯滄浪。
蒼龍飛去未成雨，老鶴重來知幾霜。
人物半凋嗟世事，典刑猶在得詩章。
何當去卜西枝隠，同汎漁舟夜擊榔。
贈蔣文學三首·其二
作者：俞德鄰
朝代：宋

龐眉鶴髮一詩翁，肯伴漁夫理釣筒。
蘆溆柳塘新漲外，竹籬茅舍晚烟中。
鄉書再捧衣猶白，村酒頻沽頰借紅。
萬事無言歸一笑，仲車元不是真聾。
贈雷巖趙相士
作者：俞德鄰
朝代：宋

雷填填，雨冥冥，千巖萬壑白晝暝。
真人宴坐神不驚，一瞬百怪無留形。
風休電止天宇浄，頂笠挑包談性命。
龍鉛虎汞世莫知，更說榮枯動人聽。
壺子久不作，季咸亦已矣。
杜德衡氣無二機，弟靡波流寧底止。
矧伊浮世上，旋轉如飛蓬。
死生夢蝶成蝶夢，禍福得馬失馬翁。
羊裘垂釣或諫議，不龜手藥忽取封。
相形相不盡，相心心莫窮。
雷巖雷巖，不如歸卧巖之下，吾亦柴桑稅吾駕。
明月投人戒暗投，美玉匵藏須待賈。
贈靜齋趙使君淮
作者：俞德鄰
朝代：宋

兩翁今古妙經綸，續續家聲屬後昆。
黑髮珥貂依日月，金羈絡馬半乾坤。
千年带礪河山在，一脈詩書禮樂存。
我本信菴門下士，祇今彈鋏向誰門。
跋韓仲文所藏史共山草書
作者：俞德鄰
朝代：宋

公孫大娘舞劍器，張顛早悟回翔意。
學書學劍雖不侔，用志凝神固無二。
瓘也得筋靖得肉，聖趣誰能一蹴至。
我生憂患緣知書，教兒僅使通名氏。
春蚓秋蛇自結蟠，莫向兵曹甘委贄。
烟薰屋漏玉軸妝，何許天風劃飛墜。
讀一遺二口若鉗，大草閒臨真自愧。
雖然非古空壯雄，要是逢場聊作戲。
魯公懷素俱已仙，世指周奴笑羊婢。
詎誇棄筆如丘山，夭閼剡藤煩嘆喟。
捲還鯨錦心和平，塵席藜羹固吾事。
送丹山林秀才
作者：俞德鄰
朝代：宋

燕臺築黄金，致士合隗始。
子留既朞月，及歸乃白士。
豈伊賦萬言，不直一杯水。
提携古錦囊，尚詫驪珠比。
得非坐詩窮，顦顇至於此。
丈夫貴出世，卿相偶然爾。
晝繡豈必榮，韋布何足恥。
僞遊淮陰縛，紿載晁錯死。
所以賢達人，咄咄從黄綺。
丹山有源泉，清可以洗耳。
丹山有奇石，堅可以礪齒。
去去勿咨嗟，時止固應止。
送劉伯宣尹松江府五首·其一
作者：俞德鄰
朝代：宋

來往燕鴻異，逍遥鵬鷃同。
古交千載上，餘論六經中。
瓜渚茅檐月，蕪城柳岸風。
寸心談未了，櫂士莫怱怱。
送劉伯宣尹松江府五首·其三
作者：俞德鄰
朝代：宋

兵燹三年久，瘡痍百姓同。
政須隨日化，心要與天通。
刻木期難對，屯膏施易窮。
松江三萬頃，盂水愛任公。
送劉伯宣尹松江府五首·其二
作者：俞德鄰
朝代：宋

宦途昏抹漆，達士久悲絲。
汲直世多忌，父清人不知。
隆汙俱合道，行止要隨時。
富貴真槐蟻，千年看鼎彝。
送劉伯宣尹松江府五首·其五
作者：俞德鄰
朝代：宋

烹鮮知政理，履豨識民心。
土壤分南北，詩書亙古今。
遐方猶戰伐，癃老正呻吟。
三尺焦桐在，煩公發至音。
送劉伯宣尹松江府五首·其四
作者：俞德鄰
朝代：宋

事叢緣網密，意廣忌才疎。
浩浩皇風遠，遲遲化日舒。
俗移三紀後，德洽百年餘。
擿伏非仁政，生民本一初。
送張師道
作者：俞德鄰
朝代：宋

七閩幕府藉詞臣，一笑平反草木春。
制下九重新渙汗，胸蟠千古舊經綸。
生平耻不爲伊傅，夜半何煩問鬼神。
無限焦枯待霖雨，好將斯道覺斯民。
送王舍人之燕山
作者：俞德鄰
朝代：宋

柳媚花明二月天，金羈絡馬路三千。
鱣鯨得意縱溟壑，蛙蚓無知閙坎泉。
今古不磨惟正理，是非何必待他年。
離騷已信多忠憤，珍重毋忘鴇羽篇。
送程道大歸新安兼簡憲使盧處道學士四首·其一
作者：俞德鄰
朝代：宋

倦客思歸整旆鞍，班荆祖道駐江干。
浮雲流水別離易，明月清風會晤難。
携妓東山須載酒，上書北闕莫求官。
諸公衮衮君休羨，得馬還將失馬看。
送程道大歸新安兼簡憲使盧處道學士四首·其三
作者：俞德鄰
朝代：宋

我生慚愧賈胡留，暮鼓晨鐘復報秋。
萬里橋南存舊宅，十年客舍尚并州。
青山是處堪埋骨，白髮新來漸滿頭。
此日送君何限意，長江萬折有東流。
送程道大歸新安兼簡憲使盧處道學士四首·其二
作者：俞德鄰
朝代：宋

十年故國黍離離，一日翩然賦式微。
儒服政憐山鳥怪，機心何獨海鷗飛。
山中朝露閒觀槿，嶺曲春風自采薇。
蒼狗白衣從變化，是今非昔昔誰非。
送程道大歸新安兼簡憲使盧處道學士四首·其四
作者：俞德鄰
朝代：宋

戔戔束帛賁丘阿，有幾英雄入網羅。
少室山人徵不起，貞元朝士已無多。
聲光赫奕埋輪使，音調凄清扣角歌。
傾蓋相驩應恨晚，喬松千尺有絲蘿。
送董左丞二首·其一
作者：俞德鄰
朝代：宋

帝睠東南用正人，角巾歸第請何頻。
相公久矣倦台鼎，故國依然倚世臣。
霖雨合歸天上作，忠言須造榻前陳。
丈夫出處非徒爾，四海安危寄一身。
送董左丞二首·其二
作者：俞德鄰
朝代：宋

煌煌勳業繪凌煙，共說韋平有世賢。
黄閤紫樞名將相，凉臺燠館半神仙。
百年富貴真槐國，一日清閒勝葛天。
祇恐九重方側席，東山未許遽高眠。
送道士孫雪房
作者：俞德鄰
朝代：宋

霧豹文章野鶴姿，黄冠晦跡淛江涯。
携家擬就鹿門隠，奏賦何期狗監知。
觸熱問塗行有日，排雲論事豈無時。
太平上策須傾倒，更憶崆峒麥熟詩。
通津田舍
作者：俞德鄰
朝代：宋

汀葭江菼兩依依，鷗鷺相親寂不飛。
僧入翠微雲伴去，牛耕白水犢隨歸。
古今賢聖多蕭索，王伯干戈有是非。
老病憂時心力弱，可能此地得漁磯。
連雨獨坐旅樓有作
作者：俞德鄰
朝代：宋

淫雨彌半月，河流漲通衢。
舊畿十萬家，太半憂爲魚。
旅樓起復卧，神氣鬰不舒。
牀牀苦漏濕，豈暇論侏儒。
緬懷十載間，洚水頻三吳。
三吳莽一壑，平陸紛施罛。
老羸委溝谿，少壯泣路隅。
鬻賣及男女，庶幾活須臾。
民窮已到骨，乃復剝其膚。
自天發明斷，元惡隨就誅。
疇咨用稷契，躋世當黄虞。
政擬瘡痍瘳，詎意疾痛呼。
陰陽繫調燮，此理信不誣。
寄言秉鈞者，治安宜早圖。
遊金山寺次壁間韻
作者：俞德鄰
朝代：宋

水國微茫境物閒，洪濤九派護禪關。
帆檣下上淮連浙，樓殿高低寺裹山。
潮駕金鰲來海上，天留玉府在人間。
凭闌落日蘆風起，時有魚龍聽法還。
遊靈巖
作者：俞德鄰
朝代：宋

躡石捫蘿一徑通，凭闌極目思無窮。
川明竹樹蕭疎外，人語煙雲杳靄中。
風月五湖西子舸，樓臺千古梵王宮。
艱難隠遁尋幽憩，晤語無人憶贊公。
遊鶴林即席分韻代率上人賦日字
作者：俞德鄰
朝代：宋

松聲度暖風，花氣薰遲日。
乘興問三三，何勞邀七七。
過釣臺
作者：俞德鄰
朝代：宋

行色苦迢遞，人煙渺淒涼。
泊舟值嚴瀨，濯纓感滄浪。
赤符讖龍鬭，白水瞻鳳翔。
淳風協玄德，客星隠寒芒。
桑溟忽變易，草木猶芬芳。
嗟予遘迍蹇，垂老悲興亡。
溪湍兀小艇，嵐氣昏戰場。
安得釣臺釣，尚友狂奴狂。
過高郵新開湖
作者：俞德鄰
朝代：宋

新湖渺渺接張溝，露冷菰叢一鴈秋。
十幅蒲帆風力飽，回頭煙雨暗文游。
遣懷
作者：俞德鄰
朝代：宋

擾擾乾坤幾戰塵，南山北闕意逡巡。
貧思隠語呼庚癸，病怯流年避巳辰。
三顧恐無開濟術，百年須了去來因。
鹿門有約吾將隠，倚杖看雲老此身。
遣興十首呈孟兵部使君·其一
作者：俞德鄰
朝代：宋

來日悲苦短，頹齡恨將侵。
西山産靈藥，暇日聊與尋。
䔿薈蔚𡾰嵼，兔狐走高岑。
洪厓去不返，羨門杳無音。
竚立長太息，誰哉知我心。
遣興十首呈孟兵部使君·其一〇
作者：俞德鄰
朝代：宋

逄蒙學羿射，殺羿射始神。
羿兮信有罪，蒙哉真忍人。
世涂昏若漆，對面越與秦。
眼中今歷歷，欲語愁余嗔。
遣興十首呈孟兵部使君·其七
作者：俞德鄰
朝代：宋

俗子塵滿襟，門外紛偪塞。
髯龔詩中英，高卧翠巖側。
風雲入古硯，鳥烏窺凍壁。
似聞中饋虛，桑麻欠機織。
母氏聖且善，門閭望朝夕。
擇婦要得人，在德不在色。
遣興十首呈孟兵部使君·其三
作者：俞德鄰
朝代：宋

豕交食弗愛，獸畜愛弗敬。
烈士死一言，利祿安足競。
陛戟覲伏波，井蛙敗人興。
不見古公子，親御侯生乘。
遣興十首呈孟兵部使君·其九
作者：俞德鄰
朝代：宋

我昔愛君直，蚤慧機雲比。
一別復幾時，使我費懷企。
夢中往相尋，宛在水中沚。
水中多鳧鷖，水邊鳴鳩飛。
天雨逐婦去，天晴呼婦歸。
鳧鷖政自樂，鳩婦吁可悲。
遣興十首呈孟兵部使君·其二
作者：俞德鄰
朝代：宋

雉鳴朝求雌，木壞疾無枝。
仁心秉君子，小弁怨何磯。
在昔共世子，待烹慰驪姬。
亦有魯閔氏，朔風衣單衣。
二賢豈不怨，仁義固良知。
夐夐彼投兔，䔩䔩奔鹿斯。
道死尚或墐，况乃天性爲。
遣興十首呈孟兵部使君·其五
作者：俞德鄰
朝代：宋

翛翛瓊田鶴，高步何頎頎。
霜毛映寒月，丹頂含晴暉。
胡不乘軒車，俛啄前谿爲。
谿水清且淪，白石亦粼粼。
雖無魚蝦味，且免雞鶩嗔。
遣興十首呈孟兵部使君·其八
作者：俞德鄰
朝代：宋

卯金我石友，胸次如阮嵇。
灌園西郊外，竹徑風煙迷。
我宅今易主，政擬尋幽棲。
卜鄰儻有分，當在西枝西。
遣興十首呈孟兵部使君·其六
作者：俞德鄰
朝代：宋

趙子有古心，眂世澹如寄。
青編對朝夕，黄花當姬侍。
海上逐臭人，紛紛笑厓異。
焉知四五間，政在薛公輩。
遣興十首呈孟兵部使君·其四
作者：俞德鄰
朝代：宋

雞鳴食孟門，指鹿相秦室。
所以有志士，林樊屏轍跡。
得時貴行道，枉尋豈直尺。
無爲趙孟間，笑此陳蔡厄。
郊居
作者：俞德鄰
朝代：宋

野徑晴霏斂，江郊夏日凉。
夢中知是蝶，還復是蒙莊。
郭元德席上賦紅牡丹分韻得粉字五言十韻
作者：俞德鄰
朝代：宋

桑田變滄溟，黍宮雜蒿堇。
霜臺得奇葩，誰寄天津隠。
褰帷窺董園，撥根認洛墳。
亭亭一萼春，風露洗塵坌。
朱纓粲赤瑛，絳蠟照紅粉。
莊嚴富貴姿，漏洩造化藴。
主人戲斑衣，領客醉芳醖。
喬梓森南山，知謂遊隠弅。
綴席已形穢，哦詩謾營吻。
起舞呼烏烏，君當恕楊惲。
郭朝奉挽詞二首·其一
作者：俞德鄰
朝代：宋

性儉家常足，心閒體自胖。
令名緣有子，良貴不須官。
遺像衣冠古，高堂几席寒。
他年說耆舊，回首重辛酸。
郭朝奉挽詞二首·其二
作者：俞德鄰
朝代：宋

世態十年別，交情奕代論。
及門先倒屣，引酌定空尊。
杖屨春風語，松楸夜月魂。
些成嗟已晚，江闊聽啼猿。
醉中偶書
作者：俞德鄰
朝代：宋

落花流水兩無依，夢入桃源覺已非。
尊酒闌珊山月落，片帆摇曳浦風微。
雲橫北固朱樓遠，煙暝西湖畫舸歸。
別易會難今古恨，鱗鴻來往莫相違。
金壇邑中作
作者：俞德鄰
朝代：宋

菰蒲風起雨濛𩆓，萬室參差浸碧瀾。
一鶴歸來城郭改，二龍飛去洛波寒。
松迷舊逕猶存寺，蛙聒新畬總爲官。
却喜故家文獻在，半從鞍馬半儒冠。
金壇郊外
作者：俞德鄰
朝代：宋

散屧過平堤，前村雨一犁。
草荒翁仲立，樹密鷓鴣啼。
野色連天遠，溪光隔岸迷。
干戈猶未息，何處足幽棲。
金山寺
作者：俞德鄰
朝代：宋

僧舍高低見，潮音曉夜聞。
仙凡一水隔，淮浙半江分。
鶻冷山腰月，龍噓海角雲。
瞿曇端不動，人世幾紛紛。
金陵板橋別弟
作者：俞德鄰
朝代：宋

江郊憶舊廬，送爾復躊躇。
別慣不形夢，情多懶寄書。
江湖歸棹遠，風雨夜牀疎。
杯酒慈顔悅，離愁頼掃除。
金陵道
作者：俞德鄰
朝代：宋

樓頭凝望處，落日帝王州。
下有朝宗水，滔滔日夜流。
閒境
作者：俞德鄰
朝代：宋

門外紅塵競往還，小軒容膝自怡顔。
三杯對影夜邀月，一笏拄頤朝看山。
芳草落花春不老，鳴鳩乳燕樂相關。
人間尋徧無閒境，閒境由來祇此間。
閒居
作者：俞德鄰
朝代：宋

客少經過因地僻，門無障礙覺天寬。
餘生已斷封侯願，渭北蕭蕭竹萬竿。
閒居即事
作者：俞德鄰
朝代：宋

塵外江村野老家，窮年兀兀笑盤蝸。
素琴橫膝一尊酒，紗帽籠頭七椀茶。
編竹作橋看蟻渡，種花成塢聽蜂衙。
閒中自有經綸事，寄語時人莫笑譁。
閒居遣懷
作者：俞德鄰
朝代：宋

密樹幽花似遠村，循除流水自渾渾。
無僧肯送盧仝米，有客時過陸抗門。
月暈河天魚散子，泥融雨徑竹生孫。
十年四海干戈滿，似此遺民幾戶存。
閒居遣懷三首·其一
作者：俞德鄰
朝代：宋

莓牆蔭薜蘿，中有一畝宅。
花竹分四時，野鳥鳴格磔。
浩歌引清觴，微風岸低幘。
百骸任舒伸，一笑天地窄。
剝啄誰叩門，門外有佳客。
閒居遣懷三首·其三
作者：俞德鄰
朝代：宋

客至固自佳，客去亦不惡。
起舞弄清影，明月勸孤酌。
一杯復一杯，輕颸動修薄。
擾擾百年間，誰能得此樂。
酒醒日射窗，推窗見梅落。
閒居遣懷三首·其二
作者：俞德鄰
朝代：宋

坐中有佳客，尊中有美酒。
酒美客更佳，一醉亡何有。
醉餘送客去，新月挂疎柳。
明日欲重來，已戒應門走。
閒居遣懷六言四首·其一
作者：俞德鄰
朝代：宋

巧語屢遭薏苡，麗辭空賦梅花。
歲晚菟裘可築，不妨痼疾煙霞。
閒居遣懷六言四首·其三
作者：俞德鄰
朝代：宋

元龍高卧樓上，孔明抱膝隆中。
天下士憂天下，此時此意誰同。
閒居遣懷六言四首·其二
作者：俞德鄰
朝代：宋

涉世性多物忤，畏人分合幽棲。
通德能談飛燕，兒曹從厭家雞。
閒居遣懷六言四首·其四
作者：俞德鄰
朝代：宋

賀毅刺舌誡口，郭舒掐鼻灸眉。
對客瞪視不答，士廉已悟無爲。
閒居遣興
作者：俞德鄰
朝代：宋

數間破屋玉川家，紗帽籠頭自煮茶。
萬卷圖書三尺劍，半窗風雨一池蛙。
詩情寂寞腹無稿，老態浸尋眼有花。
鼎鼎百年成底事，醉鄉端的是生涯。
除夕二首·其一
作者：俞德鄰
朝代：宋

十旬爲客思凄然，返樛言歸又覈田。
榾柮煨鑪銷永夜，屠蘇浸井迫新年。
人生半是忙中過，農事偏于隠者便。
將老菟裘何處卜，九龍泉畔錫山邊。
除夕二首·其二
作者：俞德鄰
朝代：宋

買田陽羨笑東坡，三黜窮荒兩鬢皤。
瘴霧蠻煙添老色，寒燈夜雨强悲歌。
百年富貴歡悰少，一日清閒樂事多。
說與故人休大噱，省曹閽者面如何。
陪游宣慰游霅歸賦
作者：俞德鄰
朝代：宋

隃望平山碧四圍，鵓鴣啼處見柴扉。
白蘋風起雨初歇，綠葉成陰春又歸。
野外樵夫紛避道，溪邊鷗鳥獨忘機。
深杯百罰人扶醉，一枕西軒月滿衣。
陪趙明叔侍御遊茅山次韻二首·其一
作者：俞德鄰
朝代：宋

夷言衛侯說，土風鍾儀操。
百年等逆旅，南北俱勞勞。
何如事幽討，杖藜舒鬰陶。
上山拾瑶草，下山折藑茅。
尋我煙霞朋，締此金石交。
胡然自局趣，顧影悲繫匏。
歸去來山中，山中有松醪。
陪趙明叔侍御遊茅山次韻二首·其二
作者：俞德鄰
朝代：宋

繡衣漢使者，斧鉞嘗再操。
六條讋吏膽，一飯思民勞。
翩然拂衣去，訪此華陽陶。
蒼烟鬰松檜，白雲露菅茅。
重岡暖靄合，平疇遠風交。
我愛龍池水，願君酌霜匏。
商巖沛霖雨，越流化醇醪。
陳登父和再用韻奉答共說江南杜禪
作者：俞德鄰
朝代：宋

煌煌光明宮，中有西方人。
當年修何道，辛苦踰十春。
道成就空滅，姬周遽嬴秦。
空令億萬劫，稽首金色身。
我無忍辱行，獨立招衆嗔。
常願習浄業，趺坐脚不伸。
向來宿木下，亦頗鐘梵鄰。
傲睨遠公社，沈冥栗里醇。
終然守陋巷，尚友顔生仁。
豈伊石頭路，行行欠頻頻。
百年三萬日，奄忽如飈塵。
癡人昧非想，念念生疎親。
何當見佛影，國清甘爨薪。
陳索郎灘
作者：俞德鄰
朝代：宋

去國踰千里，辭家過十程。
飯炊雲子白，酒醉索郎清。
柂捩秋江駛，帆開暮靄輕。
聖明方在御，何地不升平。
雙清堂詩爲石民瞻賦
作者：俞德鄰
朝代：宋

黄塵沒馬腹，洪濤噴鷁首。
是身如轉蓬，隨風任飛走。
歸來丘壑中，高袖拄笏手。
牀頭一束書，壁下一壺酒。
暴背對青山，杖藜從白叟。
乃知羲皇上，何嘗離北牖。
民瞻真可人，青歲紆墨綬。
一朝拂衣去，歸種彭澤柳。
蕭然林下意，今無古或有。
富貴等浮雲，斯須變蒼狗。
終南政自佳，不作捷徑不。
仁者贈以言，立名要不朽。
雪
作者：俞德鄰
朝代：宋

卧聽窗外撲春蟲，逗曉緌緌攪太空。
萬逕千山孤鳥絕，八荒四海一雲同。
寒聲靜起瀌浮外，生意深藏肅殺中。
乘興俓思游剡曲，狼烽明滅又天東。
靈烏
作者：俞德鄰
朝代：宋

靈烏太多知，庭樹久棲寄。
主人閔烏靈，遺食寓仁意。
烏亦感主恩，啞啞動鳴喙。
心知主厭聞，冀主早自計。
大忠易爲僇，至靈乃凶類。
折翅會有期，卷舌良自愧。
終當爲主鳴，誰與喂羹胾。
題劉同知所藏春山訪隠圖
作者：俞德鄰
朝代：宋

環洲玲瓏徑深窈，巉巖翠壁摩蒼顥。
幽人結屋倚陰厓，雲木烟蘿互縈繞。
維舟散屧欲往從，山深樹密無行蹤。
徘徊谿橋自嘆息，安得上下如雲龍。
古云大隠隠朝市，市朝亦有居巢子。
胡然見面不見心，咫尺娟娟隔春水。
題古木寒泉手卷
作者：俞德鄰
朝代：宋

觱沸一谿泉，巃嵸千古木。
中有避世人，陰厓結茅屋。
題寒江聽雨圖
作者：俞德鄰
朝代：宋

江風渺雲鴻，江雨濕煙樹。
扁舟出波濤，悠然於此住。
掩篷卧看書，不受蛟龍怖。
焉知臨流人，擾擾需翁渡。
題明皇卧吹簫圖二首·其一
作者：俞德鄰
朝代：宋

羯鼓催花事已奇，一枝媚玉卧猶吹。
何如端拱巖廊上，九奏簫韶付一夔。
題明皇卧吹簫圖二首·其二
作者：俞德鄰
朝代：宋

吹斷簫聲禁漏遲，華胥一枕夢醒時。
梨花院落沉沉靜，更有人偷玉笛吹。
題王謝燕游圖爲楊少監作·王茂弘
作者：俞德鄰
朝代：宋

犧牛石馬出寶圖，百年江左一夷吾。
西風不受元規污，八鑾指日還舊都。
天時人事重嗚呼，翠幢金節聊燕娛。
堂堂玉立森戟鬚，猶似拱揖稱蘭闍。
公乎公乎真丈夫。
題王謝燕游圖爲楊少監作·謝安石
作者：俞德鄰
朝代：宋

夕陽亭中語未已，一合乾坤匝瘡痏。
瘡生望公公不起，携妓東山玩山水。
神州陸沈寧不恥，正頼絲竹陶寫耳。
淮淝風鶴繇密指，固應孩視桓元子。
吁嗟公乎真傑士。
題瘦馬圖
作者：俞德鄰
朝代：宋

一十五條瘦肋，八千萬里脩程。
春草明年又綠，朝趨夜秣幽并。
題白廷玉所藏白馬圖
作者：俞德鄰
朝代：宋

八尺龍駒蹄削玉，霜毛雪鬣超凡俗。
驕嘶顧影食場苗，朝暮逍遥在空谷。
詔書歘下徵騏驎，香街紫陌驚行人。
金環壓轡出天廄，不數駓駱驪騮駰。
三品豆芻飽終日，終日不鳴鳴輒黜。
何如不縶亦不維，騰霧籋雲全玉質。
題米友仁遠景
作者：俞德鄰
朝代：宋

蒙蒙樹隠山，渺渺波橫海。
其中一葉舟，豈有陶朱在。
題葉勸農對山樓次韻二首·其一
作者：俞德鄰
朝代：宋

三平二滿過即休，十事九律誰與謀。
歸來政自有佳趣，樓對青山山對樓。
題葉勸農對山樓次韻二首·其二
作者：俞德鄰
朝代：宋

避名莫學韓伯休，生子何必孫仲謀。
遥岑寸碧可人意，風月一天閒倚樓。
題蘭亭圖
作者：俞德鄰
朝代：宋

昔上會稽探禹穴，曾留此地聽潺湲。
茂林脩竹今何在，歎息三原坱莽間。
題補蹠翁圖
作者：俞德鄰
朝代：宋

聖月無盈虧，劫燼有新故。
嗟嗟補蹠翁，乃復不早悟。
爲王雖云樂，萬幾實心蠹。
世尊愍衆生，引手弘六度。
以我智慧燈，照彼八正路。
令於淤泥中，識此清浄土。
我本有髮僧，靜參無二句。
拊圖對青山，了然見心素。
從茲謝筆墨，白雲共朝暮。
剝啄誰扣門，法喜慎勿語。
題郭元德所藏龔聖予瘦馬圖
作者：俞德鄰
朝代：宋

吾聞神駿之肋十有五，雄姿矯矯騰龍虎。
四蹄踣鐵尾捎風，藐視崑崙薄玄圃。
何時歷塊誤一蹶，棄置荒林翳榛莽。
思昔先朝十二閑，駓駰騏駱充其間。
此馬當時最倜儻，流沙萬里來函關。
祇今淪落歸人世，何人保養思終惠。
髯龔前身李伯時，殷勤染翰憐權奇。
崚嶒瘦骨見者歎，度越駑駘猶萬萬。
天上房星久已空，此圖此馬俱難逢。
主人愛圖如愛馬，收拾瓌文爲模寫。
我知髯龔欲畫時，天地黯黲風煙悲。
離離禾黍今如此，誰識羸驂真騄駬。
明年野外春草平，瑶池八駿還爭鳴。
此時更倩髯龔筆，一掃籋雲龍八尺。
養拙
作者：俞德鄰
朝代：宋

養拙柴扉百慮疎，天光雲影亂秋渠。
一身摇動未妨酒，兩眼眵昏猶嗜書。
陶令但知歸有菊，馮諼忍歎食無魚。
閒中滋味君休厭，門外紛紛幾覆車。
餞楊少監
作者：俞德鄰
朝代：宋

白髮蒼顔自在仙，流行坎止任天然。
江山得意俓携酒，家世爲官不愛錢。
天與清閒娛晚景，人看富貴出長年。
傳聞尺一來閶闔，匹馬春風快着鞭。
鵓鴣詞
作者：俞德鄰
朝代：宋

鵓鴣鵓鴣，爾拙無伍。
朝飛何從來，暮宿何處所。
飲啄不自營，日日呱呱叫春雨。
沙場鬼哭天沈陰，澤國夔魈夜相語。
一聲兩聲雲冥冥，三聲四聲水建瓴。
十聲百聲大雨車軸下，千聲萬聲江翻海漲鼇宮傾。
羲和推車不敢出，鮫人畏濕綃機停。
淤泥三尺百賈卧，十家一二炊煙青。
鵓鴣鵓鴣喚雨又不已，教爾閉觜不閉觜。
再拜拜天公，箋詞小心風。
雨師屏翳，雲師豐隆。
鵓鴣爾何物，盜天之柄裒頑凶。
天晴呼婦雨逐婦，寄巢生子隨西東。
願天敕后羿，挾矢操强弓。
射逐九州外，勿使孳尾添雌雄。
天關九重暗氛霧，鵓鴣飛來復飛去。
黔黎𫙺𫙺生魚頭，鵓鴣猶自鳴不休。
重爲告曰，鵓鴣鵓鴣，爾形甚眇，爾聲孔悲。
爾鳴不止，爾心何爲。
伊昔黄帝作，鳳凰巢阿閣。
此時無爾鳴，五風十雨天下樂。
又聞有虞氏，韶成鳳凰至。
此時無爾鳴，風雨弗迷天下治。
爾今雖彊顔，不如闔口歸深山。
山深樹密百鳥閒，落花流水聲潺潺。
秋分春分任爾化，何用對雨鳴間關。
爾今不肯去，吾亦能爾恕。
長安挾彈多少年，勸爾藏頭莫相遇。
鷺鷥林
作者：俞德鄰
朝代：宋

客久倦嶔崟，尋幽洗客襟。
青煙楊柳岸，白酒鷺鷥林。
當戶孤峯秀，環溪萬玉陰。
留連不忍別，月澹砌蛩吟。
麗陽祠
作者：俞德鄰
朝代：宋

峭壁出蒙蘢，澄溪深漭潒。
碧瓦映朱扉，雕甍燦金榜。
巫覡紛後先，苾芬盛肸蠁。
云此麗陽祠，桂籍夙所掌。
當時逢掖士，祈禬何穰穰。
歘然夢寐通，其應捷影響。
我學非時須，青紫絕妄想。
及茲值艱虞，乾坤倦摇蕩。
山行愁虎狼，川游畏夔罔。
故鄉隔三秋，煙塵極坱莽。
神兮罔時怨，訶護迄來往。
中夜若有聞，縹渺隘雲仗。
及明泛逆溪，祥飈送雙槳。
龍門嶺
作者：俞德鄰
朝代：宋

沮洳棧道濕，慘澹旌竿暮。
經行茲山中，髣髴龍門句。
借問山何名，亦以龍門故。
祝融鞭火虯，正晝紛馳騖。
乾坤一洪鑪，何適非窘步。
况茲履嵌岑，豺狼隘前路。
及暮雲氣陰，霈然灑甘霔。
迺知天地仁，不待蒼生訴。
龔聖予號翠巖晚歲更號巖翁爲賦
作者：俞德鄰
朝代：宋

春風桃李顔，歲寒松柏心。
達人步大方，靜愛無絃琴。
無絃豈堪聽，絃外多遺音。
世涂甚風水，對面商與參。
孤芳忌羣處，散材辭衆侵。
霜降水歸源，日旭星就陰。
浮華剝落盡，古道誰復今。
吾家鴈山下，翠巘高千岑。
清秋灝氣塞，萬里纖埃沈。
安得與君去，結架聆清吟。
□□□
作者：刘克庄
朝代：宋

□□□□□□□，□□□□□□□。
□□□□□□□，□□□□□□□。
□□□□□□□，□□□公徒太行。
眼切于身存不得，可怜半世谩修方。
□□□
作者：刘克庄
朝代：宋

□□□□□□□，□□□□□□□。□□□□□□□，□□□□□□□。□□□□□□□，□□□公徒太行。眼切于身存不得，可怜半世谩脩方。
□□□
作者：刘克庄
朝代：宋

华宗文□□□□，□□梅花似有缘。君复清风一身止，寒翁□□□□□。□尘只解污渠辈，色笔今知落尔边。□□□□□□□，□将老丑斗春妍。
□□□
作者：刘克庄
朝代：宋

华宗文□□□□，□□梅花似有缘。
君復清风一身止，寒翁□□□□□。
□尘只解污渠辈，色笔今知落尔边。
□□□□□□□，□将老丑斗春妍。
□□□
作者：刘克庄
朝代：宋

我为明道君崇道，同□□□晚节光。
徧阅后来积薪者，仅存前度看花郎。
雕零堪嘆瓜三摘，老退犹贪粟一囊。
但愿弟兄享华髮，多批祠考赛汾阳。
□□□
作者：刘克庄
朝代：宋

我为明道君崇道，同□□□晚节光。遍阅后来积薪者，仅存前度看花郎。彫零堪叹瓜三摘，老退犹贪粟一囊。但愿弟兄享华发，多批祠考赛汾阳。
□□□□
作者：刘克庄
朝代：宋

□□□□□□□，□□□□□□□。□□□□□□□，苍生将如安石何。君实可为宜努力，了翁自□不须多。直今去作循良吏，孰若来赓喜起歌。间或击强非果弱，未尝束湿自然严。起惟吏畏三风训，先为民蠲再榷盐。时与青油宾唯诺，尤于白屋士劳谦。悬知铃阁清如水，瓜李虽微亦远嫌。
□□□□
作者：刘克庄
朝代：宋

□□□□□□□，□□□□□□□。□□□□□□味，一旦鸣阳警众聋。绝塞择栖托羁旅，行台设网揽英雄。朝家记忆超宗父，便可吹嘘入禁中。翁折高枝空月窟，子提色笔哭烟楼。有司岂不具只眼，诸老皆当放一头。鹏背方乘御风势，马蹄肯作看花游。悬知董子天人对，一洗平津曲学羞。
□□□□
作者：刘克庄
朝代：宋

□□□□□□□，□□□□□□□。□□□□□□室，殿耆英社独灵光。锦袍争看前供奉，白发谁怜老遂良。丛稿如山千载后，尚堪拈出补诗亡。
□□□□
作者：刘克庄
朝代：宋

□□□□□□□，□□□□□□□。
□□□□□□室，殿耆英社独灵光。
锦袍争看前供奉，白髮谁怜老遂良。
丛稿如山千载后，尚堪拈出补诗亡。
□□□□
作者：刘克庄
朝代：宋

□□□□□，□□□□□。□□□□□，□□□□□。□□□□□，□□□□□。□□□□□，□□□□□。盛德尤怀惠，名言可砭愚。虽蒙分半席，终未□□□。承学争歌薤，倾城出奠刍。故交二大老，犹可捍□□。不但亲朋吊，乡人总涕濡。那堪公冢妇，还是我诸姑。庞嫂留封坎，嵇孤哭反虞。惟应不朽者，昭揭在龟趺。
□□□□·其一
作者：刘克庄
朝代：宋
体裁：七言律诗

□□□□□□□，□□□□□□□。□□□□□□□，苍生将如安石何。君实可为宜努力，了翁自□不须多。直今去作循良吏，孰若来赓喜起歌。
□□□□·其一
作者：刘克庄
朝代：宋
体裁：七言律诗

□□□□□□□，□□□□□□□。□□□□□□味，一旦鸣阳警众聋。绝塞择栖托羁旅，行台设网揽英雄。朝家记忆超宗父，便可吹嘘入禁中。
□□□□·其三
作者：刘克庄
朝代：宋

不但亲朋吊，乡人总涕濡。那堪公冢妇，还是我诸姑。庞嫂留封坎，嵇孤哭反虞。惟应不朽者，昭揭在龟趺。
□□□□·其三
作者：刘克庄
朝代：宋

不但亲朋弔，乡人总涕濡。
那堪公冢妇，还是我诸姑。
庞嫂留封坎，嵇孤哭反虞。
惟应不朽者，昭揭在龟趺。
□□□□·其二
作者：刘克庄
朝代：宋

盛德尤怀惠，名言可砭愚。虽蒙分半席，终未□□□。承学争歌薤，倾城出奠刍。故交二大老，犹可扞□□。
□□□□·其二
作者：刘克庄
朝代：宋

盛德尤怀惠，名言可砭愚。虽蒙分半席，终未□□□。承学争歌薤，倾城出奠刍。故交二大老，犹可捍□□。
□□□□·其二
作者：刘克庄
朝代：宋

翁折高枝空月窟，子提色笔哭烟楼。有司岂不具只眼，诸老皆当放一头。鹏背方乘御风势，马蹄肯作看花游。悬知董子天人对，一洗平津曲学羞。
□□□□·其二
作者：刘克庄
朝代：宋

翁折高枝空月窟，子提色笔哭烟楼。
有司岂不具隻眼，诸老皆当放一头。
鹏背方乘御风势，马蹄肯作看花游。
悬知董子天人对，一洗平津曲学羞。
□□□□□□□卷后
作者：刘克庄
朝代：宋

□□□□□□□，□□□梁一点尘。绕树都忘寒彻□，□□□□□□□。□□客至徘徊月，不怕天嗔漏□□。□□□□□□□，咏梅合属姓林人。
□□□□□□□卷后
作者：刘克庄
朝代：宋

□□□□□□□，□□□梁一点尘。
遶树都忘寒彻□，□□□□□□□。
□□客至徘徊月，不怕天嗔漏□□。
□□□□□□□，咏梅合属姓林人。
□□□□次竹溪韵
作者：刘克庄
朝代：宋
体裁：七言律诗

□□□□□□□，拂尘犹认壁间题。于何林叟自拾□，却遣□□□□□。白也新诗追鲍庾，迁之自叙本重黎。不知□□□□□，□在牛栏更向西。
□□长老住宁国光孝寺并题雪矶三绝
作者：刘克庄
朝代：宋

去春蒙尹召，曾一泛湖光。和靖应相笑，君房有许忙。占断一房居，矶边足钓徒。如何贪出世，亦典了西湖。昔把钓竿垂，今拈拂子挥。矶边沤鸟问，师出几时归。
□□长老住宁国光孝寺并题雪矶三绝·其一
作者：刘克庄
朝代：宋
体裁：五言绝句

去春蒙尹召，曾一泛湖光。和靖应相笑，君房有许忙。
□□长老住宁国光孝寺并题雪矶三绝·其三
作者：刘克庄
朝代：宋
体裁：五言绝句

昔把钓竿垂，今拈拂子挥。矶边沤鸟问，师出几时归。
□□长老住宁国光孝寺并题雪矶三绝·其二
作者：刘克庄
朝代：宋
体裁：五言绝句

占断一房居，矶边足钓徒。如何贪出世，亦典了西湖。
䂬陈贡士挽诗
作者：刘克庄
朝代：宋
体裁：五言律诗

早佩廉丞训，中偕计吏行。那知身啬报，仅见子成名。表里高阳氏，铭阡辅嗣孙。他年燎黄诰，亦足慰幽明。
一剪梅 其二 余赴广东，实之夜饯于风亭
作者：刘克庄
朝代：宋
体裁：词

束缊宵行十里强。挑得诗囊，抛了衣囊。天寒路滑马蹄僵，元是王郎，来送刘郎。酒酣耳热说文章。惊倒邻墙，推倒胡床。傍观拍手笑疏狂，疏又何妨，狂又何妨。
一剪梅·余赴广东实之夜饯于风亭
作者：刘克庄
朝代：宋

束缊宵行十里强。挑得诗囊，抛了衣囊。天寒路滑马蹄僵，元是王郎，来送刘郎。酒酣耳热说文章。惊倒邻墙，推倒胡床。旁观拍手笑疏狂。疏又何妨，狂又何妨？
一剪梅·余赴广东，实之夜饯于风亭
作者：刘克庄
朝代：宋
体裁：词

束缊宵行十里强。挑得诗囊，抛了衣囊。天寒路滑马蹄僵，元是王郎，来送刘郎。酒酣耳热说文章。惊倒邻墙，推倒胡床。旁观拍手笑疏狂，疏又何妨，狂又何妨。
一剪梅·其一·袁州解印
作者：刘克庄
朝代：宋
体裁：词

陌上行人怪府公。还是诗穷，还是文穷。下车上马太匆匆，来是春风，去是秋风。阶衔免得带兵农。嬉到昏钟，睡到斋钟。不消提岳与知宫，唤作山翁，唤作溪翁。
一剪梅·袁州解印
作者：刘克庄
朝代：宋

陌上行人怪府公，还是诗穷，还是文穷？下车上马太匆匆，来是春风，去是秋风。阶衔免得带兵农，嬉到昏钟，睡到斋钟。不消提岳与知宫，唤作山翁，唤作溪翁。
一念
作者：刘克庄
朝代：宋

一念才萌帝已临，岂容纖芥自欺心。
夜犹养气操存熟，晨偶科头警惧深。
跌宕少曾希管葛，敛藏晚欲学柴参。
小窗稍觉春宵冷，自设篝炉置楮衾。
一念
作者：刘克庄
朝代：宋

一念才萌帝已临，岂容纤芥自欺心。夜犹养气操存熟，晨偶科头警惧深。跌宕少曾希管葛，敛藏晚欲学柴参。小窗稍觉春宵冷，自设篝炉置楮衾。
一念
作者：刘克庄
朝代：宋

一念纔萌帝已临，岂容纤芥自欺心。
夜犹养气操存熟，晨偶科头警惧深。
跌宕少曾希管葛，敛藏晚欲学柴参。
小窗稍觉春宵冷，自设篝鑪置楮衾。
一翦梅
作者：刘克庄
朝代：宋
体裁：词

束緼宵行十里强。
挑得诗囊。
抛了衣囊。
天寒路滑马蹄僵。
元是王郎。
来送刘郎。
酒酣耳热说文章。
惊倒邻墙。
推倒胡床。
旁观拍手笑疏狂。
疏又何妨。
狂又何妨。
一翦梅袁州解印
作者：刘克庄
朝代：宋
体裁：词

陌上行人怪府公。还是诗穷。还是文穷。下车上马太匆匆。来是春风。去是秋风。阶衔免得带兵农。嬉到昏钟。睡到斋钟。不消提岳与知宫。唤作山翁。唤作溪翁。
丁卯元日十首
作者：刘克庄
朝代：宋

真率会居同社长，屠苏酒让一家先。垂髫孙各欣新岁，华发翁偏惜旧年。瞎翁九起茅檐下，失喜繁星满树梢。想泰元尊衰景贶，知新天子讲初郊。五畤初行禋类礼，万金难买岁朝晴。老臣纵有甘棠颂，未必朝廷记姓名。北关南荡霁华开，辇御端门肆眚回。野老相逢谈圣德，散斋蔬素到燔柴。帝服尧丧礼制终，南衙万玉贺廷中。遥知祝了三宫寿，相率回班贺相公。礼成虽曰非常庆，圣敬居然不已纯。玉女宓妃犹屏欲，先开梅厦访儒臣。别墅棋边勍敌破，上流帐下捷书飞。几年二虎争雄长，一剖为羓一遁归。物贵皆缘自币轻，丝身谷腹费经营。公卿文学方矛盾，黔首何时见太平。昔日寒檠曾万卷，暮年晓镜有千丝。人言晚节高初节，自喜新诗胜旧诗。□□戴白苍头丑，笔秃无花藻思枯。惟有春风不知老，年年傅粉又施朱。
丁卯元日十首·其一
作者：刘克庄
朝代：宋

真率会居同社长，屠苏酒让一家先。垂髫孙各欣新岁，华发翁偏惜旧年。
丁卯元日十首·其一
作者：刘克庄
朝代：宋

真率会居同社长，屠苏酒让一家先。
垂髫孙各欣新岁，华髮翁偏惜旧年。
丁卯元日十首·其七
作者：刘克庄
朝代：宋
体裁：古风

别墅棋边勍敌破，上流帐下捷书飞。几年二虎争雄长，一剖为羓一遁归。
丁卯元日十首·其三
作者：刘克庄
朝代：宋
体裁：古风

五畤初行禋类礼，万金难买岁朝晴。老臣纵有甘棠颂，未必朝廷记姓名。
丁卯元日十首·其九
作者：刘克庄
朝代：宋
体裁：古风

昔日寒檠曾万卷，暮年晓镜有千丝。人言晚节高初节，自喜新诗胜旧诗。
丁卯元日十首·其二
作者：刘克庄
朝代：宋
体裁：古风

瞎翁九起茅檐下，失喜繁星满树梢。想泰元尊衰景贶，知新天子讲初郊。
丁卯元日十首·其五
作者：刘克庄
朝代：宋
体裁：古风

帝服尧丧礼制终，南衙万玉贺廷中。遥知祝了三宫寿，相率回班贺相公。
丁卯元日十首·其八
作者：刘克庄
朝代：宋
体裁：古风

物贵皆缘自币轻，丝身谷腹费经营。公卿文学方矛盾，黔首何时见太平。
丁卯元日十首·其六
作者：刘克庄
朝代：宋
体裁：古风

礼成虽曰非常庆，圣敬居然不已纯。玉女宓妃犹屏欲，先开梅厦访儒臣。
丁卯元日十首·其十
作者：刘克庄
朝代：宋
体裁：古风

□□戴白苍头丑，笔秃无花藻思枯。惟有春风不知老，年年傅粉又施朱。
丁卯元日十首·其四
作者：刘克庄
朝代：宋

北关南荡霁华开，辇御端门肆眚回。野老相逢谈圣德，散斋蔬素到燔柴。
丁卯元日十首·其四
作者：刘克庄
朝代：宋

北关南荡霁华开，辇御端门肆眚迴。
野老相逢谈圣德，散斋蔬素到燔柴。
丁巳启建二首
作者：刘克庄
朝代：宋

一息营升斗，留翁寂寞滨。白头携暮子，来作祝尧人。有意祝灵椿，无堪献野芹。玉杯真缪巧，金镜最忠勤。
丁巳启建二首·其一
作者：刘克庄
朝代：宋
体裁：五言绝句

一息营升斗，留翁寂寞滨。白头携暮子，来作祝尧人。
丁巳启建二首·其二
作者：刘克庄
朝代：宋
体裁：五言绝句

有意祝灵椿，无堪献野芹。玉杯真缪巧，金镜最忠勤。
丁未春五首
作者：刘克庄
朝代：宋

生死荣枯一付天，谁能躶露自求全。
殷勤寄语袁司隶，滥及无须或可怜。
丁未春五首
作者：刘克庄
朝代：宋

端平淳祐两匆匆，过眼光阴掣电同。六十一翁无出理，孤山长寄梦魂中。生死荣枯一付天，谁能裸露自求全。殷勤寄语袁司隶，滥及无须或可怜。道是生姜树上生，不应一世也随声。暮年受用尧夫语，莫与张程几个争。屡批龙鳞眷未衰，孤臣万死负恩私。玉阶方寸从容语，惟有天知与上知。朝领诸儒上木天，夕同野老话茅椽。何须支枕思残梦，宫锦渔蓑总偶然。
丁未春五首·其一
作者：刘克庄
朝代：宋

端平淳佑两匆匆，过眼光阴掣电同。
六十一翁无出理，孤山长寄梦魂中。
丁未春五首·其一
作者：刘克庄
朝代：宋
体裁：七言绝句

端平淳祐两匆匆，过眼光阴掣电同。六十一翁无出理，孤山长寄梦魂中。
丁未春五首·其三
作者：刘克庄
朝代：宋

道是生姜树上生，不应一世也随声。暮年受用尧夫语，莫与张程几个争。
丁未春五首·其三
作者：刘克庄
朝代：宋

道是生姜树上生，不应一世也随声。
暮年受用尧夫语，莫与张程几箇争。
丁未春五首·其二
作者：刘克庄
朝代：宋

生死荣枯一付天，谁能裸露自求全。殷勤寄语袁司隶，滥及无须或可怜。
丁未春五首·其二
作者：刘克庄
朝代：宋

生死荣枯一付天，谁能躶露自求全。
殷勤寄语袁司隶，滥及无鬚或可怜。
丁未春五首·其五
作者：刘克庄
朝代：宋

朝领诸儒上木天，夕同野老话茅椽。
何须支枕思残梦，宫锦渔簑总偶然。
丁未春五首·其五
作者：刘克庄
朝代：宋

朝领诸儒上木天，夕同野老话茅椽。何须支枕思残梦，宫锦渔蓑总偶然。
丁未春五首·其四
作者：刘克庄
朝代：宋
体裁：七言绝句

屡批龙鳞眷未衰，孤臣万死负恩私。玉阶方寸从容语，惟有天知与上知。
丁酉九月十四日黄源岭客舍题黄瀛父近诗
作者：刘克庄
朝代：宋

不但行吟又卧披，掩编因有感于斯。竞为蛙蚓号鸣态，乌睹龙鸾夭矫姿。损挹嫌人称大好，琢磨容我指微疵。自惭学识非匡鼎，安敢陪君共说诗。
丁酉九月十四日黄源岭客舍题黄瀛父近诗
作者：刘克庄
朝代：宋

不但行吟又卧披，掩编因有感于斯。
竞为蛙蚓号鸣态，乌覩龙鸾夭矫姿。
损挹嫌人称大好，琢磨容我指微疵。
自惭学识非匡鼎，安敢陪君共说诗。
丁酉重九日宿顺昌步云阁绝句七首呈味道明府
作者：刘克庄
朝代：宋

傍邑曾为劫火尘，独兹犹是太平民。儿时所历今三纪，便唤溪山作故人。老子痴顽耐远游，平生腹不贮闲愁。今年天赐登高地，身在云峰最上头。小休绿树濯清泉，垢尽身轻意欲仙。岂必鲁儒知此乐，舞雩风止在溪边。九月南州菊未黄，芙蓉取次献新妆。不妨折取繁红插，四海皆知两鬓霜。只了年年作逐臣，衣冠褴缕面埃尘。偶逢令尹留连我，不畏狂生点涴人。先倩清风扫水轩，更呼凉月倒金樽。定知明府归侵夜，县郭留灯未闭门。长君论事天为动，季子居官水似清。双眊不能钞谏草，偏聋尚可听琴声。
丁酉重九日宿顺昌步云阁绝句七首呈味道明府
作者：刘克庄
朝代：宋

只了年年作逐臣，衣冠繿缕面埃尘。
偶逢令尹留宫我，不畏狂生点涴人。
丁酉重九日宿顺昌步云阁绝句七首呈味道明府·其一
作者：刘克庄
朝代：宋
体裁：七言绝句

傍邑曾为劫火尘，独兹犹是太平民。儿时所历今三纪，便唤溪山作故人。
丁酉重九日宿顺昌步云阁绝句七首呈味道明府·其七
作者：刘克庄
朝代：宋
体裁：七言绝句

长君论事天为动，季子居官水似清。双眊不能钞谏草，偏聋尚可听琴声。
丁酉重九日宿顺昌步云阁绝句七首呈味道明府·其三
作者：刘克庄
朝代：宋
体裁：七言绝句

小休绿树濯清泉，垢尽身轻意欲仙。岂必鲁儒知此乐，舞雩风止在溪边。
丁酉重九日宿顺昌步云阁绝句七首呈味道明府·其二
作者：刘克庄
朝代：宋
体裁：七言绝句

老子痴顽耐远游，平生腹不贮闲愁。今年天赐登高地，身在云峰最上头。
丁酉重九日宿顺昌步云阁绝句七首呈味道明府·其五
作者：刘克庄
朝代：宋

只了年年作逐臣，衣冠繿缕面埃尘。
偶逢令尹留连我，不畏狂生点涴人。
丁酉重九日宿顺昌步云阁绝句七首呈味道明府·其五
作者：刘克庄
朝代：宋

只了年年作逐臣，衣冠褴缕面埃尘。偶逢令尹留连我，不畏狂生点涴人。
丁酉重九日宿顺昌步云阁绝句七首呈味道明府·其六
作者：刘克庄
朝代：宋
体裁：七言绝句

先倩清风扫水轩，更呼凉月倒金樽。定知明府归侵夜，县郭留灯未闭门。
丁酉重九日宿顺昌步云阁绝句七首呈味道明府·其四
作者：刘克庄
朝代：宋

九月南州菊未黄，芙蓉取次献新妆。不妨折取繁红插，四海皆知两鬓霜。
丁酉重九日宿顺昌步云阁绝句七首呈味道明府·其四
作者：刘克庄
朝代：宋

九月南州菊未黄，芙蓉取次献新粧。
不妨折取繁红插，四海皆知两鬓霜。
丁采杰挽诗
作者：刘克庄
朝代：宋
体裁：五言律诗

文字蜚声早，功名入手迟。晚知书误我，时以酒浇之。旷野灵均些，新坟贞曜碑。两翁不在子，其必在孙枝。
七十九吟十首
作者：刘克庄
朝代：宋

经书上卿白刘子，史称三老为董公。
赵章泉自号晏叟，朱先生一字遁翁。
七十九吟十首
作者：刘克庄
朝代：宋

阅世桑田变海波，谩存铜狄共谁摩。钓璜岁日明年是，驰隙光阴一霎过。仕宦端平甲子岁，结局景定壬戌年。有北窗凉来枕畔，无南风尘傍扇边。便有凤从千仞下，更无虎守九重门。拔茅初喜仕途泰，起蕝乃知皇帝尊。多作恶诗供世笑，晚持孤论谁予同。才名压倒豁□老，官职火迫乖崖翁。向来热血泼虚庸，卮酒凭谁酹二公。老作地仙差□了，洞宾相约听松风。适闻有诏追阳子，又说厚礼迎申公。莫教涑水疑四皓，且伴横渠吟八翁。经书上卿曰刘子，史称三老为董公。赵章泉自号晏叟，朱先生一字遁翁。旧田庐我先人业，某水丘吾童子游。有杞菊姑安甫里，无蒲萄可博凉州。业缘在东震旦国，参礼遍南赡部州。欠明眼人与谈道，就圆机士语九流。虽瞎吾眼犹劬书，平生无泪如唐衢。爱鹤天鲸海空阔，嫌羊肠鸟道崎岖。
七十九吟十首·其一
作者：刘克庄
朝代：宋
体裁：七言绝句

阅世桑田变海波，谩存铜狄共谁摩。钓璜岁日明年是，驰隙光阴一霎过。
七十九吟十首·其七
作者：刘克庄
朝代：宋

经书上卿曰刘子，史称三老为董公。赵章泉自号晏叟，朱先生一字遁翁。
七十九吟十首·其七
作者：刘克庄
朝代：宋

经书上卿曰刘子，史称三老为董公。
赵章泉自号晏叟，朱先生一字遯翁。
七十九吟十首·其三
作者：刘克庄
朝代：宋
体裁：七言绝句

便有凤从千仞下，更无虎守九重门。拔茅初喜仕途泰，起蕝乃知皇帝尊。
七十九吟十首·其九
作者：刘克庄
朝代：宋

业缘在东震旦国，参礼徧南赡部州。
欠明眼人与谈道，就圆机士语九流。
七十九吟十首·其九
作者：刘克庄
朝代：宋
体裁：七言绝句

业缘在东震旦国，参礼遍南赡部州。欠明眼人与谈道，就圆机士语九流。
七十九吟十首·其二
作者：刘克庄
朝代：宋
体裁：七言绝句

仕宦端平甲子岁，结局景定壬戌年。有北窗凉来枕畔，无南风尘傍扇边。
七十九吟十首·其五
作者：刘克庄
朝代：宋

向来热血泼虚庸，卮酒凭谁酹二公。老作地仙差□了，洞宾相约听松风。
七十九吟十首·其五
作者：刘克庄
朝代：宋

向来热血泼虚庸，巵酒凭谁酹二公。
老作地仙差□了，洞宾相约听松风。
七十九吟十首·其八
作者：刘克庄
朝代：宋
体裁：七言绝句

旧田庐我先人业，某水丘吾童子游。有杞菊姑安甫里，无蒲萄可博凉州。
七十九吟十首·其六
作者：刘克庄
朝代：宋
体裁：七言绝句

适闻有诏追阳子，又说厚礼迎申公。莫教涑水疑四皓，且伴横渠吟八翁。
七十九吟十首·其十
作者：刘克庄
朝代：宋
体裁：七言绝句

虽瞎吾眼犹劬书，平生无泪如唐衢。爱鹤天鲸海空阔，嫌羊肠鸟道崎岖。
七十九吟十首·其四
作者：刘克庄
朝代：宋
体裁：七言绝句

多作恶诗供世笑，晚持孤论谁予同。才名压倒豁□老，官职火迫乖崖翁。
七十八咏六言十首
作者：刘克庄
朝代：宋

大绛县人五岁，小鲁申公二年。楞严已难笔受，尚书尚可口传。年八十官三品，酒一斗诗百篇。羽化尸解等耳，宫锦渔蓑偶然。新贵九迁三接，故交百不一存。老子进爵曰子，小孙娶妇生孙。傍人贺我过省，此老矍然失惊。不曾西山纳卷，如何南宫奏名。早退似见几者，晚缪可追悔哉。已戴华阳巾去，肯扶灵寿杖来。竹林下沈酣者，洛社中起舞人。与籍糟汉通谱，是灌花翁后身。红绿各萌春意，朱紫争叙年劳。钟馗七老八大，无人与换蓝袍。心炎宠辱交战，骨朽是非乃公。物议粪土伯始，史笔芳馨两龚。慕赤松子辟谷，学黄冠师餐霞。更无半空鸾鹤，何异深山龟蛇。泛爱亲疏平等，任吟古律不拘。武公耄犹戏谑，白公老尚嗫嚅。
七十八咏六言十首·其一
作者：刘克庄
朝代：宋
体裁：六言诗

大绛县人五岁，小鲁申公二年。楞严已难笔受，尚书尚可口传。
七十八咏六言十首·其一〇
作者：刘克庄
朝代：宋

泛爱亲疎平等，任吟古律不拘。
武公耄犹戏谑，白公老尚嗫嚅。
七十八咏六言十首·其七
作者：刘克庄
朝代：宋
体裁：六言诗

红绿各萌春意，朱紫争叙年劳。钟馗七老八大，无人与换蓝袍。
七十八咏六言十首·其三
作者：刘克庄
朝代：宋
体裁：六言诗

新贵九迁三接，故交百不一存。老子进爵曰子，小孙娶妇生孙。
七十八咏六言十首·其九
作者：刘克庄
朝代：宋
体裁：六言诗

慕赤松子辟谷，学黄冠师餐霞。更无半空鸾鹤，何异深山龟蛇。
七十八咏六言十首·其二
作者：刘克庄
朝代：宋

年八十官三品，酒一斗诗百篇。
羽化尸解等耳，宫锦渔簑偶然。
七十八咏六言十首·其二
作者：刘克庄
朝代：宋

年八十官三品，酒一斗诗百篇。羽化尸解等耳，宫锦渔蓑偶然。
七十八咏六言十首·其五
作者：刘克庄
朝代：宋
体裁：六言诗

早退似见几者，晚缪可追悔哉。已戴华阳巾去，肯扶灵寿杖来。
七十八咏六言十首·其八
作者：刘克庄
朝代：宋
体裁：六言诗

心炎宠辱交战，骨朽是非乃公。物议粪土伯始，史笔芳馨两龚。
七十八咏六言十首·其六
作者：刘克庄
朝代：宋
体裁：六言诗

竹林下沈酣者，洛社中起舞人。与籍糟汉通谱，是灌花翁后身。
七十八咏六言十首·其十
作者：刘克庄
朝代：宋
体裁：六言诗

泛爱亲疏平等，任吟古律不拘。武公耄犹戏谑，白公老尚嗫嚅。
七十八咏六言十首·其四
作者：刘克庄
朝代：宋
体裁：六言诗

傍人贺我过省，此老矍然失惊。不曾西山纳卷，如何南宫奏名。
七十四吟十首
作者：刘克庄
朝代：宋

早衰安敢望年高，镜里双眉有白毫。消夜赌棋张画烛，怯寒添絮入绨袍。百骸受病惟诗健，万事输人独饮豪。梨栗满山皆硕果，何须海上访蟠桃。邻鸡呼觉强冠簪，病起屠苏且浅斟。旋读生书无记性，冥搜警句有贪心。生惭族老封高尚，死慕先贤谥醉吟。自笑此翁迂阔甚，后千百世待知音。儿萦薄宦女从夫，谁伴庞翁拥地炉。颇忆都尝煨芋否，肯归同卖漉篱无。春游捉辔惟宗武，晨起称觞仅阿奴。一句汝曹牢记取，家山差稳似江湖。万里当年慕建侯，而今痴坐衲蒙头。臭皮袋有形为累，古锦囊无句可收。拾穗翁饥歌不辍，散花人黠去难留。荒村不办肩舆者，未害先生策杖游。养生之说要形劳，井臼何须晚自操。齿豁未须烦祝鲠，臂挛殊不碍持螯。除驱病祟无灵剂，禆补脾神赖老饕。尚有一襟哀郢泪，久疏夜饮省春遨。翠华未可议时巡，自古安危系重臣。闻说紫岩亲督战，孰云赤壁后无人。诸公尽作钻天令，老子重为击壤民。万里阴霾冰霰合，一通露布挽回春。黠儿蒙蔽聚群阴，岂料云收杲日临。坏證遗忧与宗社，捷书分喜到山林。擎天毕竟还高手，偃月从初谬用心。客自京师传吉语，放歌不觉有和音。戍邕溃卒导蕃夷，闻说衡湘被祸奇。群盗忍残胜业柏，六丁应护中兴碑。赭君山木渠何罪，招国殇魂鬼亦悲。早晚岳云俱汛扫，挽天河水洗疮痍。游戏人间又一年，非儒非佛复非仙。历官甘出倚相后，序齿叨居绛老先。世难见花常溅泪，时平逢曲亦流涎。无端风月相勾引，不是先生爱放颠。提鳌批凤霎时荣，身与浮名孰重轻。摩诘已为病居士，伯伦终是大先生。彼拳鸡肋恃朝气，此把蟹螯犹宿酲。未必颓然真茗艼，老人羞共少年争。
七十四吟十首·其一
作者：刘克庄
朝代：宋

早衰安敢望年高，镜裏双眉有白毫。
消夜赌棋张画烛，怯寒添絮入绨袍。
百骸受病惟诗健，万事输人独饮豪。
梨栗满山皆硕果，何须海上访蟠桃。
七十四吟十首·其七
作者：刘克庄
朝代：宋

黠儿蒙蔽聚羣阴，岂料云收杲日临。
坏证遗忧与宗社，捷书分喜到山林。
擎天毕竟还高手，偃月从初谬用心。
客自京师传吉语，放歌不觉有和音。
七十四吟十首·其七
作者：刘克庄
朝代：宋

黠儿蒙蔽聚群阴，岂料云收杲日临。坏證遗忧与宗社，捷书分喜到山林。擎天毕竟还高手，偃月从初谬用心。客自京师传吉语，放歌不觉有和音。
七十四吟十首·其九
作者：刘克庄
朝代：宋

游戏人间又一年，非儒非佛復非仙。
历官甘出倚相后，序齿叨居绛老先。
世难见花常溅泪，时平逢曲亦流涎。
无端风月相勾引，不是先生爱放颠。
七十四吟十首·其二
作者：刘克庄
朝代：宋
体裁：七言律诗

邻鸡呼觉强冠簪，病起屠苏且浅斟。旋读生书无记性，冥搜警句有贪心。生惭族老封高尚，死慕先贤谥醉吟。自笑此翁迂阔甚，后千百世待知音。
七十四吟十首·其五
作者：刘克庄
朝代：宋

养生之说要形劳，井臼何须晚自操。齿豁未须烦祝鲠，臂挛殊不碍持螯。除驱病祟无灵剂，禆补脾神赖老饕。尚有一襟哀郢泪，久疏夜饮省春遨。
七十四吟十首·其五
作者：刘克庄
朝代：宋

养生之说要形劳，井臼何须晚自操。
齿豁未须烦祝鲠，臂挛殊不碍持螯。
除驱病祟无灵剂，禆补脾神頼老饕。
尚有一襟哀郢泪，久疎夜饮省春遨。
七十四吟十首·其八
作者：刘克庄
朝代：宋

戍邕溃卒导蕃夷，闻说衡湘被祸奇。
羣盗忍残胜业柏，六丁应护中兴碑。
赭君山木渠何罪，招国殇魂鬼亦悲。
早晚岳云俱汛扫，挽天河水洗疮痍。
七十四吟十首·其八
作者：刘克庄
朝代：宋

戍邕溃卒导蕃夷，闻说衡湘被祸奇。群盗忍残胜业柏，六丁应护中兴碑。赭君山木渠何罪，招国殇魂鬼亦悲。早晚岳云俱汛扫，挽天河水洗疮痍。
七十四吟十首·其六
作者：刘克庄
朝代：宋

翠华未可议时巡，自古安危系重臣。闻说紫岩亲督战，孰云赤壁后无人。诸公尽作钻天令，老子重为击壤民。万里阴霾冰霰合，一通露布挽回春。
七十四吟十首·其六
作者：刘克庄
朝代：宋

翠华未可议时巡，自古安危繫重臣。
闻说紫岩亲督战，孰云赤壁后无人。
诸公尽作钻天令，老子重为击壤民。
万里阴霾冰霰合，一通露布挽迴春。
七十四吟十首·其十
作者：刘克庄
朝代：宋
体裁：七言律诗

提鳌批凤霎时荣，身与浮名孰重轻。摩诘已为病居士，伯伦终是大先生。彼拳鸡肋恃朝气，此把蟹螯犹宿酲。未必颓然真茗艼，老人羞共少年争。
七十四吟十首·其四
作者：刘克庄
朝代：宋
体裁：七言律诗

万里当年慕建侯，而今痴坐衲蒙头。臭皮袋有形为累，古锦囊无句可收。拾穗翁饥歌不辍，散花人黠去难留。荒村不办肩舆者，未害先生策杖游。
七和
作者：刘克庄
朝代：宋

南宫放榜已蜚英，此阙传胪却漏名。潜救八人文最敏，尽归一网气难平。白生作麽教持杵，越石争些已见坑。莫倚晴天频吐绶，儿童见了又须惊。
七和
作者：刘克庄
朝代：宋

妙年文价重和随，不料东家产此奇。谗者纷纷传有虎，词人往往让于罴。探囊已足三年艾，补衮那无五色丝。闻说卜邻王翰了，长卿安敢出偏师。南宫放榜已蜚英，北阙传胪却漏名。潜救八人文最敏，尽归一网气难平。白生作么教持杵，越石争些已见坑。莫倚晴天频吐绶，儿童见了又须惊。
七和
作者：刘克庄
朝代：宋

百家众体皆融液，一字陈言亦剷除。
陋矣小巫步神禹，譬之大战获侨如。
子行给子尚方札，吾自乘吾下泽车。
本是腐儒非磊落，莫嫌窗下注虫鱼。
七和
作者：刘克庄
朝代：宋

百家众体皆融液，一字陈言亦剷除。
陋矣小巫步神禹，譬之大战获侨如。
子行给子尚方札，吾自乘吾下泽车。
本是腐儒非磊落，莫嫌窗下註虫鱼。
七和
作者：刘克庄
朝代：宋

百家众体皆融液，一字陈言亦铲除。陋矣小巫步神禹，譬之大战获侨如。子行给子尚方札，吾自乘吾下泽车。本是腐儒非磊落，莫嫌窗下注虫鱼。
七和·其一
作者：刘克庄
朝代：宋
体裁：七言律诗

妙年文价重和随，不料东家产此奇。谗者纷纷传有虎，词人往往让于罴。探囊已足三年艾，补衮那无五色丝。闻说卜邻王翰了，长卿安敢出偏师。
七和·其二
作者：刘克庄
朝代：宋

南宫放榜已蜚英，北阙传胪却漏名。
潜捄八人文最敏，尽归一网气难平。
白生作么教持杵，越石争些已见坑。
莫倚晴天频吐绶，儿童见了又须惊。
七和·其二
作者：刘克庄
朝代：宋

南宫放榜已蜚英，北阙传胪却漏名。潜救八人文最敏，尽归一网气难平。白生作么教持杵，越石争些已见坑。莫倚晴天频吐绶，儿童见了又须惊。
七月九日二首
作者：刘克庄
朝代：宋

海激天翻电雹嗔，苍松十丈劈为薪。须臾龙卷它山去，误杀田头望雨人。樵子俄从间路回，因言溪谷响如雷。分明雨怕城中去，只隔前峰不过来。
七月九日二首·其一
作者：刘克庄
朝代：宋
体裁：七言绝句

海激天翻电雹嗔，苍松十丈劈为薪。须臾龙卷它山去，误杀田头望雨人。
七月九日二首·其二
作者：刘克庄
朝代：宋
体裁：七言绝句

樵子俄从间路回，因言溪谷响如雷。分明雨怕城中去，只隔前峰不过来。
七月九日二首·其二
作者：刘克庄
朝代：宋

樵子俄从间路迴，因言溪谷响如雷。
分明雨怕城中去，只隔前峯不过来。
七月二十日自瀑上先归方寺丞遣诗夸雷雨之壮次韵一首
作者：刘克庄
朝代：宋

城裏遥看雨出时，想公笔墨发雄奇。
山深龙虎飞腾变，海运鲲鹏瞬息移。
凛凛前锋如赴敌，堂堂迴势似归师。
驱还始悟山灵意，怕向苍崖写恶诗。
七月二十日自瀑上先归方寺丞遣诗夸雷雨之壮次韵一首
作者：刘克庄
朝代：宋

城里遥看雨出时，想公笔墨发雄奇。山深龙虎飞腾变，海运鲲鹏瞬息移。凛凛前锋如赴敌，堂堂回势似归师。驱还始悟山灵意，怕向苍崖写恶诗。
七窍凿
作者：刘克庄
朝代：宋
体裁：五言绝句

自从七窍凿，无复六根全。鲸死彗星出，蟆枯月魄圆。
七窍凿
作者：刘克庄
朝代：宋

自从七窍凿，无復六根全。
鲸死彗星出，蟇枯月魄圆。
三叠
作者：刘克庄
朝代：宋

唐时才子总能诗，张祜轻狂李益痴。管甚三姨偷玉笛，诳他小玉写乌丝。银烛千枝插树头，烛光花气半空浮。人间富贵真珠室，天上通明白玉楼。群玉峰头玉帝家，桥边池上玉横斜。白头老监今留落，曾领群仙共赏花。瓦瓶侧畔设蒲龛，纵有推敲紧闭庵。何庾诸人俱谢去，只饶和靖作同参。半卸红绡出洞房，依稀侍辇幸温汤。三郎方爱霓裳舞，珍重梅姬且素妆。春意萌于肃杀中，玄冥信有斡回功。东皇太一无情甚，吹去才消几阵风。曲径无尘聊席地，小亭有月即凭栏。此翁虽老犹高致，不但能评黑牡丹。脂粉形容总未然，高标端可配先贤。不陪严子羊裘后，即傍王郎麈尾边。濡墨先愁染素衣，和铅亦恐浼冰肌。后村老子无声画，压倒花光与补之。早知粉黛非真色，晚觉雕镌损自然。天巧千林均一气，人痴一叶费三年。
三叠
作者：刘克庄
朝代：宋

文字无穷才有穷，可能纖艳敌浑雄。
蚤知大将坛场峻，晚作邻翁保社同。
臣向雠书曾殿北，君公避世且墙东。
男儿遇合由时命，岂必诗名满六宫。
三叠
作者：刘克庄
朝代：宋

文字无穷才有穷，可能纤艳敌浑雄。蚤知大将坛场峻，晚作邻翁保社同。臣向雠书曾殿北，君公避世且墙东。男儿遇合由时命，岂必诗名满六宫。
三叠
作者：刘克庄
朝代：宋

群玉峰头玉帝家。桥边池上玉横斜。
白头老监今留落，曾领群仙共赏花。
三叠·其三
作者：刘克庄
朝代：宋

群玉峰头玉帝家，桥边池上玉横斜。白头老监今留落，曾领群仙共赏花。
三叠·其五
作者：刘克庄
朝代：宋

半卸红绡出洞房，依稀侍辇幸温汤。三郎方爱霓裳舞，珍重梅姬且素妆。
三叠·其六
作者：刘克庄
朝代：宋

春意萌于肃杀中，玄冥信有斡回功。东皇太一无情甚，吹去才消几阵风。
三和
作者：刘克庄
朝代：宋

不喜苏君师鬼谷，宁从许子学神农。衰残犹有忠存阙，老丑应无妒入宫。贪汉惊鱼悬饵下，痴人饿虱处裈中。两翁勘破真堪笑，自古英雄见略同。暂系金狨陪法从，长骑秧马杂耕夫。今红琥珀来村店，昔紫驼峰出御厨。阙里尚延瞽师冕，法筵谁起躄浮图。莫欺残秃毛锥子，几度曾将敕尾涂。交疏认鹿为山友，客少呼猿作野宾。藏手泽书惭忝祖，食躬耕粟耻求人。腹无点墨宁非懒，腰有重金未是贫。已把朝冠挂神武，终身一幅华阳巾。
三和
作者：刘克庄
朝代：宋

不喜苏君师鬼谷，宁从许子学神农。
衰残犹有忠存阙，老丑应无妒入宫。
贪汉惊鱼悬饵下，痴人饿虱处褌中。
两翁勘破真堪笑，自古英雄见略同。
三和
作者：刘克庄
朝代：宋

同进多为蕡讼屈，薄徒苦与贺争名。
从教雪犬吠所怪，肯学秋虫鸣不平。
沙虱伺人阴发矢，虾蟆欲客化为坑。
相逢莫说当时事，说着当时尚失惊。
三和
作者：刘克庄
朝代：宋

断无小妾坐金鞯，且伴诸孙垦纸田。天子尤尊方外者，少陵盛说饮中仙。宫花毕竟非真色，朝菌安知有大年。牧竖和声侬倡首，管他王后与卢前。岁晚文园渴疾深，相瞻北斗不堪斟。幸无封禅书留藁，岂有长门赋卖金。它日友人定郊谥，当时酒客诵雄箴。箕山未是逃名地，何处人间有密林。
三和
作者：刘克庄
朝代：宋

暂击金狨陪法从，长骑秧马杂耕夫。
今红琥珀来村店，昔紫驼峰出御厨。
阙里尚延瞽师冕，法筵谁起躄浮图。
莫欺残秃毛锥子，几度曾将敕尾涂。
三和
作者：刘克庄
朝代：宋
体裁：七言律诗

林下笋犹供采掘，门前草又欠芟除。绝无□□□三顾，时有僧来说六如。旧友寻盟将命驾，先□□□□垂车。今年田海俱中熟，处处人家足稻鱼。
三和
作者：刘克庄
朝代：宋

自古名高易毁随，谁令俶傥更权奇。心知吾友必中鹄，眼见乃翁初梦罴。所幸解骖逢晏子，不须结客报袁丝。古人进德多因此，公冶台卿即汝师。同进多为蕡讼屈，薄徒苦与贺争名。从教雪犬吠所怪，肯学秋虫鸣不平。沙虱伺人阴发矢，虾䗫欲客化为坑。相逢莫说当时事，说著当时尚失惊。
三和
作者：刘克庄
朝代：宋

花篮果担更噭呼，巾㡚绚烂车骑都。
民多逐末少重本，神岂护短仍凭愚。
厥初捧楬土与木，继以刀割俄香涂。
垂旒绝类河求弁，照乘得匪龙献珠。
尝闻邺令沉巫妪，未必顾劭资髯奴。
阮瞻着论现变怪，罗支送客逢揶揄。
纷纷诛贿及编户，往往求福于朽株。
酒肉如山鼓笛譟，尘飞不见四达衢。
世无孟子卫吾道，河汾先生亦圣徒。
记蜡之俗通上古，舞雩之咏传先儒。
于时游者未滥觞，操携不过卮与壶。
乃今城郭尽衣锦，肯信田里寒无襦。
譬如银海偶生翳，忽逢金篦为刮矑。
又若众人餔糟醉，壮哉欲以一手扶。
余力矢诗来挑战，邾卑鄫陋素备无。
明鬼首破异端惑，观社兼奋直笔诛。
夜出偏师斫其垒，以杖击地何神乎。
摧锋始欲恣凌铄，敛兵除戒无暴虐。
静思神理幽而玄，孰若孔道昜且较。
更阑市罢欲栖乌，人出空巷堪罗爵。
□□□□□□□，飨众共烹君夫駮。
□□□□□□□，□□□□□□乐。
风调已兆王道行，霰集预占祥瑞数。
先生置之勿復谈，遂事往矣舟移壑。
街头新醅贱如水，孕鱼可鱐蚝可剥。
祝史怀肉厌苾芬，邻翁邀饮任草恶。
独惭绝唱难追攀，如以美玉博鼠朴。
三和
作者：刘克庄
朝代：宋

花篮果担更噭呼，巾㡚绚烂车骑都。民多逐末少重本，神岂护短仍凭愚。厥初捧楬土与木，继以刀割俄香涂。垂旒绝类河求弁，照乘得匪龙献珠。尝闻邺令沉巫妪，未必顾劭资髯奴。阮瞻著论现变怪，罗支送客逢揶揄。纷纷诛贿及编户，往往求福于朽株。酒肉如山鼓笛噪，尘飞不见四达衢。世无孟子卫吾道，河汾先生亦圣徒。记蜡之俗通上古，舞雩之咏传先儒。于时游者未滥觞，操携不过卮与壶。乃今城郭尽衣锦，肯信田里寒无襦。譬如银海偶生翳，忽逢金篦为刮矑。又若众人餔糟醉，壮哉欲以一手扶。馀力矢诗来挑战，邾卑鄫陋素备无。明鬼首破异端惑，观社兼奋直笔诛。夜出偏师斫其垒，以杖击地何神乎。摧锋始欲恣凌铄，敛兵除戒无暴虐。静思神理幽而玄，孰若孔道昜且较。更阑市罢欲栖乌，人出空巷堪罗爵。□□□□□□□，飨众共烹君夫駮。□□□□□□□，□□□□□□乐。风调已兆王道行，霰集预占祥瑞数。先生置之勿复谈，遂事往矣舟移壑。街头新醅贱如水，孕鱼可鱐蚝可剥。祝史怀肉厌苾芬，邻翁邀饮任草恶。独惭绝唱难追攀，如以美玉博鼠朴。
三和
作者：刘克庄
朝代：宋

野色湖光淡复浓，阿香神爻巧相逢。金篦莫辨烟中树，蜡屐难登海上峰。帝眷驿驰丹诏问，客归亭有白云封。边无牧马村无犬，击壤何妨作老农。击磬何须入于海，括囊未免取诸坤。寻盟今已白鸥社，待诏昔曾金马门。鱼戏罕逢同队子，鸡窠会见二毛孙。两翁未易分优劣，一乐山村一水村。
三和
作者：刘克庄
朝代：宋

野色湖光淡复浓，阿香神爻巧相逢。
金篦莫辨烟中树，蜡履难登海上峰。
帝眷驿驰丹诏问，客归亭有白云封。
边无牧马村无犬，击壤何妨作老农。
三和
作者：刘克庄
朝代：宋

高虚早被方心误，老退差贤曲学阿。私谥勿烦礼官议，自诗堪付挽郎歌。无衾覆首留名远，有锸随身觉事多。典午诸人空旷达，其如未了死生何。曾课山间种艺诗，自犹不记更谁知。岂无鼠盗食新笋，曾有凤来栖老枝。未敢名为真福地，便应唤做小仇池。篮舆祇合村夫举，儿子门生负笈随。
三和·其一
作者：刘克庄
朝代：宋

不喜苏君师鬼谷，宁从许子学神农。衰残犹有忠存阙，老丑应无妒入宫。贪汉惊鱼悬饵下，痴人饿虱处裈中。两翁勘破真堪笑，自古英雄见略同。
三和·其一
作者：刘克庄
朝代：宋

不喜苏君师鬼谷，宁从许子学神农。
衰残犹有忠存阙，老丑应无妬入宫。
贪汉惊鱼悬饵下，痴人饿虱处裈中。
两翁勘破真堪笑，自古英雄见略同。
三和·其一
作者：刘克庄
朝代：宋
体裁：七言律诗

自古名高易毁随，谁令俶傥更权奇。心知吾友必中鹄，眼见乃翁初梦罴。所幸解骖逢晏子，不须结客报袁丝。古人进德多因此，公冶台卿即汝师。
三和·其一
作者：刘克庄
朝代：宋

野色湖光淡复浓，阿香神爻巧相逢。金篦莫辨烟中树，蜡屐难登海上峰。帝眷驿驰丹诏问，客归亭有白云封。边无牧马村无犬，击壤何妨作老农。
三和·其一
作者：刘克庄
朝代：宋

野色湖光淡復浓，阿香神爻巧相逢。
金篦莫辨烟中树，蜡屐难登海上峰。
帝眷驿驰丹诏问，客归亭有白云封。
边无牧马村无犬，击壤何妨作老农。
三和·其一
作者：刘克庄
朝代：宋
体裁：七言律诗

高虚早被方心误，老退差贤曲学阿。私谥勿烦礼官议，自诗堪付挽郎歌。无衾覆首留名远，有锸随身觉事多。典午诸人空旷达，其如未了死生何。
三和·其三
作者：刘克庄
朝代：宋

交疎认鹿为山友，客少呼猿作野宾。
藏手泽书惭忝祖，食躬耕粟耻求人。
腹无点墨宁非懒，腰有重金未是贫。
已把朝冠挂神武，终身一幅华阳巾。
三和·其三
作者：刘克庄
朝代：宋

交疏认鹿为山友，客少呼猿作野宾。藏手泽书惭忝祖，食躬耕粟耻求人。腹无点墨宁非懒，腰有重金未是贫。已把朝冠挂神武，终身一幅华阳巾。
三和·其二
作者：刘克庄
朝代：宋
体裁：七言律诗

击磬何须入于海，括囊未免取诸坤。寻盟今已白鸥社，待诏昔曾金马门。鱼戏罕逢同队子，鸡窠会见二毛孙。两翁未易分优劣，一乐山村一水村。
三和·其二
作者：刘克庄
朝代：宋

同进多为蕡讼屈，薄徒苦与贺争名。从教雪犬吠所怪，肯学秋虫鸣不平。沙虱伺人阴发矢，虾䗫欲客化为坑。相逢莫说当时事，说著当时尚失惊。
三和·其二
作者：刘克庄
朝代：宋
体裁：七言律诗

同进多为蕡讼屈，薄徒苦与贺争名。从教雪犬吠所怪，肯学秋虫鸣不平。沙虱伺人阴发矢，虾蟆欲客化为坑。相逢莫说当时事，说著当时尚失惊。
三和·其二
作者：刘克庄
朝代：宋

同进多为蕡讼屈，薄徒苦与贺争名。
从教雪犬吠所怪，肯学秋虫鸣不平。
沙虱伺人阴发矢，虾𢋙欲客化为坑。
相逢莫说当时事，说着当时尚失惊。
三和·其二
作者：刘克庄
朝代：宋
体裁：七言律诗

岁晚文园渴疾深，相瞻北斗不堪斟。幸无封禅书留藁，岂有长门赋卖金。它日友人定郊谥，当时酒客诵雄箴。箕山未是逃名地，何处人间有密林。
三和·其二
作者：刘克庄
朝代：宋

暂系金狨陪法从，长骑秧马杂耕夫。今红琥珀来村店，昔紫驼峰出御厨。阙里尚延瞽师冕，法筵谁起躄浮图。莫欺残秃毛锥子，几度曾将敕尾涂。
三和·其二
作者：刘克庄
朝代：宋

暂繫金狨陪法从，长骑秧马杂耕夫。
今红琥珀来村店，昔紫驼峯出御厨。
阙里尚延瞽师冕，法筵谁起躄浮图。
莫欺残秃毛锥子，几度曾将敕尾涂。
三和·其二
作者：刘克庄
朝代：宋
体裁：七言律诗

曾课山间种艺诗，自犹不记更谁知。岂无鼠盗食新笋，曾有凤来栖老枝。未敢名为真福地，便应唤做小仇池。篮舆祇合村夫举，儿子门生负笈随。
三和二首
作者：刘克庄
朝代：宋

世吏宽严若夏冬，欲安欲富此情同。
楮先生贱难扶起，桑大夫生计亦穷。
渐喜青规舍化日，更烦绛气导晴虹。
若教子骏星常照，荒札从今可阜丰。
三和二首
作者：刘克庄
朝代：宋

主圣时清万宇春，禽鱼花草各怀新。如何丹凤楼中手，未作金鸡竿下人。家有宁馨堪跨灶，囊无阿堵可通神。客谈江北狼烟息，暂展双眉不用颦。厨人无职主君闲，春日惟供菜满槃。山下鸱肥聊共饱，堂中羊美得常餐。遍尝忧患肱三折，已过光阴指一弹。老去有巾宜漉酒，笑它楚客切云冠。
三和二首
作者：刘克庄
朝代：宋

岂有丝毫补圣朝，去来扰扰费麾招。不能履屐供群谢，未暇纶巾拥二乔。著老莱衣侔服冕，食于陵粟胜操瓢。臣之少也犹疏懒，何况头今插素标。长剑拄颐刀纳靴，得如曝背趁阳和。买邻底用百万价，好事争为十二窝。异日史臣应有考，同时朝士欲无多。与君死守西山学，莫遣人讥末路蹉。
三和二首
作者：刘克庄
朝代：宋

身叠三绵凛似冬，老农不与壮丁同。饮泉吏鲜能清白，濒海民多有赤穷。晴雨幽人曾候鹳，水风闽囝亦占虹。汉家非有公私积，亨大毋庸说豫丰。世吏宽严若夏冬，欲安欲富此情同。楮先生贱难扶起，桑大夫生计亦穷。渐喜青规舒化日，更烦绛气导晴虹。若教子骏星常照，荒札从今可阜丰。
三和二首·其一
作者：刘克庄
朝代：宋

主圣时清万宇春，禽鱼花草各怀新。如何丹凤楼中手，未作金鸡竿下人。家有宁馨堪跨灶，囊无阿堵可通神。客谈江北狼烟息，暂展双眉不用颦。
三和二首·其一
作者：刘克庄
朝代：宋

主圣时清万宇春，禽鱼花草各怀新。
如何丹凤楼中手，未作金鸡竿下人。
家有宁馨堪跨竈，囊无阿堵可通神。
客谈江北狼烟息，暂展双眉不用颦。
三和二首·其一
作者：刘克庄
朝代：宋

岂有丝毫补圣朝，去来扰扰费麾招。
不能履屐供羣谢，未暇纶巾拥二乔。
着老莱衣侔服冕，食于陵粟胜操瓢。
臣之少也犹疎懒，何况头今插素标。
三和二首·其一
作者：刘克庄
朝代：宋

岂有丝毫补圣朝，去来扰扰费麾招。不能履屐供群谢，未暇纶巾拥二乔。著老莱衣侔服冕，食于陵粟胜操瓢。臣之少也犹疏懒，何况头今插素标。
三和二首·其一
作者：刘克庄
朝代：宋
体裁：七言律诗

身叠三绵凛似冬，老农不与壮丁同。饮泉吏鲜能清白，濒海民多有赤穷。晴雨幽人曾候鹳，水风闽囝亦占虹。汉家非有公私积，亨大毋庸说豫丰。
三和二首·其一
作者：刘克庄
朝代：宋

身迭三绵凛似冬，老农不与壮丁同。
饮泉吏鲜能清白，濒海民多有赤穷。
晴雨幽人曾候鹳，水风闽囝亦占虹。
汉家非有公私积，亨大毋庸说豫丰。
三和二首·其二
作者：刘克庄
朝代：宋
体裁：七言律诗

世吏宽严若夏冬，欲安欲富此情同。楮先生贱难扶起，桑大夫生计亦穷。渐喜青规舒化日，更烦绛气导晴虹。若教子骏星常照，荒札从今可阜丰。
三和二首·其二
作者：刘克庄
朝代：宋

厨人无职主君闲，春日惟供菜满槃。
山下鸱肥聊共饱，堂中羊美得常餐。
徧尝忧患肱三折，已过光阴指一弹。
老去有巾宜漉酒，笑它楚客切云冠。
三和二首·其二
作者：刘克庄
朝代：宋

厨人无职主君闲，春日惟供菜满槃。山下鸱肥聊共饱，堂中羊美得常餐。遍尝忧患肱三折，已过光阴指一弹。老去有巾宜漉酒，笑它楚客切云冠。
三和二首·其二
作者：刘克庄
朝代：宋

长剑拄颐刀纳靴，得如曝背趁阳和。买邻底用百万价，好事争为十二窝。异日史臣应有考，同时朝士欲无多。与君死守西山学，莫遣人讥末路蹉。
三和二首·其二
作者：刘克庄
朝代：宋

长剑拄颐刀纳鞾，得如曝背趁阳和。
买邻底用百万价，好事争为十二窝。
异日史臣应有考，同时朝士欲无多。
与君死守西山学，莫遣人讥末路蹉。
三和友人有所思韵
作者：刘克庄
朝代：宋

某邱某水晚重游，绝胜才翁在许州。懒学少年条痛楚，且同骚客赋牢愁。悬知五鬼为渠崇，不晓三彭有底仇。兀坐蓬窗无意绪，冻蛩唧唧更鸣秋。
三和友人有所思韵
作者：刘克庄
朝代：宋
体裁：七言律诗

某邱某水晚重游，绝胜才翁在许州。懒学少年条痛楚，且同骚客赋牢愁。悬知五鬼为渠祟，不晓三彭有底仇。兀坐蓬窗无意绪，冻蛩唧唧更鸣秋。
三和妆字韵陈魁载酒
作者：刘克庄
朝代：宋
体裁：七言律诗

荣途素定不须忙，羞作春妍爱古妆。众促夺袍诗进御，君宁微服夜归乡。怪来尊老升歌席，移就菩提养病坊。闻说重题新鹤表，分留印绶与诸郎。
三和粧字韵陈魁载酒
作者：刘克庄
朝代：宋

荣途素定不须忙，羞作春妍爱古粧。
众促夺袍诗进御，君宁微服夜归乡。
怪来尊老升歌席，移就菩提养病坊。
闻说重题新鹤表，分留印绶与诸郎。
三寄简叔
作者：刘克庄
朝代：宋
体裁：七言律诗

屡有诗贻田舍翁，灯花常至夜深红。莫嫌云榭文书冗，稍喜冰衔职任雄。健吏安知元结事，贪夫愧死伯夷风。得君厚禄吾何患，从此樽中酒不空。
三日喜雨呈张守
作者：刘克庄
朝代：宋

方寸忧勤匝四封，兵厨不爨鲜懽悰。
青苗暂阁农加额，朱表亲题帝动容。
便着蓑衣驾秧马，莫投铁简起湫龙。
邦人唤作张侯雨，三日油云泼墨浓。
三日喜雨呈张守
作者：刘克庄
朝代：宋

方寸忧勤匝四封，兵厨不爨鲜欢悰。青苗暂阁农加额，朱表亲题帝动容。便著蓑衣驾秧马，莫投铁简起湫龙。邦人唤作张侯雨，三日油云泼墨浓。
三日嘉雨呈张守
作者：刘克庄
朝代：宋

方寸忧勤匝四封，兵厨不爨鲜懽悰。青苗暂阁农加额，朱表亲题帝动客。便着蓑衣驾秧马，莫投铁简起湫龙。邦人唤作张侯雨，三日油云泼墨浓。
三月二十一日泛舟十绝
作者：刘克庄
朝代：宋

少游款段何从借，伯厚鸡栖未易求。看取后村翁简径，百钱聊税一渔舟。退之岁晚南溪上，把钓联诗得几回。便与乌衣群从约，及身强健更频来。向来平勃颇相知，使粤归来岁月移。只以一篙为导从，亦无剑马可相随。桥低水涨过船难，旋拆船篷复旋安。未免屈蟠篷底坐，谁教君爱切云冠。弟兄玉映更珠联，岂减玄晖与惠连。却笑汉人无具眼，羡它李郭作神仙。眉洲屿隔雪涛中，闻此山川髣髴同。但是至人游息地，邦人处处作离宫。虽沉璧马计安施，倏忽桑田变渺瀰。说与神通君看取，潮头不到艮山祠。溪北溪南一雨通，山村佳处便掀篷。老身不怕无安处，著在渔翁保社中。稚子呼牛妇馌耕，早秧水足麦风清。老农喜极还垂涕，白首安知再太平。本朝耆旧数吾宗，老监轩昂洛社中。后五百年人定说，过江复有戴花翁。
三月二十一日泛舟十绝
作者：刘克庄
朝代：宋

弟兄玉映更珠联，岂减玄晖与惠连。
却笑漠人无具眼，羡它李郭作神仙。
三月二十一日泛舟十绝
作者：刘克庄
朝代：宋

虽沉璧马计安施，倏忽桑田就渺瀰。
说与神通君看取，潮头不到艮山祠。
三月二十一日泛舟十绝·其一
作者：刘克庄
朝代：宋
体裁：七言绝句

少游款段何从借，伯厚鸡栖未易求。看取后村翁简径，百钱聊税一渔舟。
三月二十一日泛舟十绝·其一〇
作者：刘克庄
朝代：宋

本朝耆旧数吾宗，老监轩昂洛社中。
后五百年人定说，过江復有戴花翁。
三月二十一日泛舟十绝·其七
作者：刘克庄
朝代：宋
体裁：七言绝句

虽沉璧马计安施，倏忽桑田变渺瀰。说与神通君看取，潮头不到艮山祠。
三月二十一日泛舟十绝·其三
作者：刘克庄
朝代：宋
体裁：七言绝句

向来平勃颇相知，使粤归来岁月移。只以一篙为导从，亦无剑马可相随。
三月二十一日泛舟十绝·其九
作者：刘克庄
朝代：宋
体裁：七言绝句

稚子呼牛妇馌耕，早秧水足麦风清。老农喜极还垂涕，白首安知再太平。
三月二十一日泛舟十绝·其二
作者：刘克庄
朝代：宋

退之岁晚南溪上，把钓联诗得几回。便与乌衣群从约，及身强健更频来。
三月二十一日泛舟十绝·其二
作者：刘克庄
朝代：宋

退之岁晚南溪上，把钓联诗得几迴。
便与乌衣羣从约，及身强健更频来。
三月二十一日泛舟十绝·其五
作者：刘克庄
朝代：宋
体裁：七言绝句

弟兄玉映更珠联，岂减玄晖与惠连。却笑汉人无具眼，羡它李郭作神仙。
三月二十一日泛舟十绝·其八
作者：刘克庄
朝代：宋

溪北溪南一雨通，山村佳处便掀篷。
老身不怕无安处，着在渔翁保社中。
三月二十一日泛舟十绝·其八
作者：刘克庄
朝代：宋

溪北溪南一雨通，山村佳处便掀篷。老身不怕无安处，著在渔翁保社中。
三月二十一日泛舟十绝·其六
作者：刘克庄
朝代：宋
体裁：七言绝句

眉洲屿隔雪涛中，闻此山川髣髴同。但是至人游息地，邦人处处作离宫。
三月二十一日泛舟十绝·其十
作者：刘克庄
朝代：宋

本朝耆旧数吾宗，老监轩昂洛社中。后五百年人定说，过江复有戴花翁。
三月二十一日泛舟十绝·其四
作者：刘克庄
朝代：宋

桥低水涨过船难，旋拆船篷复旋安。未免屈蟠篷底坐，谁教君爱切云冠。
三月二十一日泛舟十绝·其四
作者：刘克庄
朝代：宋

桥低水涨过船难，旋拆船篷復旋安。
未免屈蟠篷底坐，谁教君爱切云冠。
三月二十五日饮方校书园十绝
作者：刘克庄
朝代：宋

才入中年会面难，安知白首此团栾。不妨时驾柴车出，只作初骑竹马看。伯兄乃汉司徒掾，季子亦唐行秘书。只愿荆花常烂熳，莫令瓜蔓稍稀疏。自古根深枝叶蕃，百年乔木到今存。只留谏草传家世，莫著轺车辱户门。西舍鸣笳索赋诗，东家拽石请书碑。眼中除却壶山外，多是新知少旧知。呼来不许望清光，麾去奚堪作省郎。莫是后身刘快活，插花重入少年场。石室千年不复开，庭花无语委苍苔。席间旧客惟枚叟，白发重将屐齿来。空留藓石仆斜阳，不见奇章与赞皇。何必雍门弹一曲，蝉声极意说凄凉。百年如电复如风，昨日孩提今日翁。乍可生前称醉汉，也胜死后谥愚公。早退分明胜一筹，年行六十复何求。东门瓜与南山豆，谁道君恩薄故侯。后有良工识苦心，今无善听孰知音。老来字字趋平易，免被儿童议刻深。
三月二十五日饮方校书园十绝
作者：刘克庄
朝代：宋

石室千年不复开，庭花无语季苍苔。
席间旧客惟枚叟，白发重将屐齿来。
三月二十五日饮方校书园十绝·其一
作者：刘克庄
朝代：宋

才入中年会面难，安知白首此团栾。不妨时驾柴车出，只作初骑竹马看。
三月二十五日饮方校书园十绝·其一
作者：刘克庄
朝代：宋

纔入中年会面难，安知白首此团栾。
不妨时驾柴车出，只作初骑竹马看。
三月二十五日饮方校书园十绝·其七
作者：刘克庄
朝代：宋
体裁：七言绝句

空留藓石仆斜阳，不见奇章与赞皇。何必雍门弹一曲，蝉声极意说凄凉。
三月二十五日饮方校书园十绝·其三
作者：刘克庄
朝代：宋

自古根深枝叶蕃，百年乔木到今存。
只留谏草传家世，莫着轺车辱户门。
三月二十五日饮方校书园十绝·其三
作者：刘克庄
朝代：宋

自古根深枝叶蕃，百年乔木到今存。只留谏草传家世，莫著轺车辱户门。
三月二十五日饮方校书园十绝·其九
作者：刘克庄
朝代：宋

早退分明胜一筹，年行六十复何求。东门瓜与南山豆，谁道君恩薄故侯。
三月二十五日饮方校书园十绝·其九
作者：刘克庄
朝代：宋

早退分明胜一筹，年行六十復何求。
东门瓜与南山豆，谁道君恩薄故侯。
三月二十五日饮方校书园十绝·其二
作者：刘克庄
朝代：宋

伯兄乃汉司徒掾，季子亦唐行秘书。
只愿荆花常烂熳，莫令瓜蔓稍稀疎。
三月二十五日饮方校书园十绝·其二
作者：刘克庄
朝代：宋
体裁：七言绝句

伯兄乃汉司徒掾，季子亦唐行秘书。只愿荆花常烂熳，莫令瓜蔓稍稀疏。
三月二十五日饮方校书园十绝·其五
作者：刘克庄
朝代：宋
体裁：七言绝句

呼来不许望清光，麾去奚堪作省郎。莫是后身刘快活，插花重入少年场。
三月二十五日饮方校书园十绝·其八
作者：刘克庄
朝代：宋

百年如电复如风，昨日孩提今日翁。乍可生前称醉汉，也胜死后谥愚公。
三月二十五日饮方校书园十绝·其八
作者：刘克庄
朝代：宋

百年如电復如风，昨日孩提今日翁。
乍可生前称醉汉，也胜死后谥愚公。
三月二十五日饮方校书园十绝·其六
作者：刘克庄
朝代：宋

石室千年不复开，庭花无语委苍苔。席间旧客惟枚叟，白发重将屐齿来。
三月二十五日饮方校书园十绝·其六
作者：刘克庄
朝代：宋

石室千年不復开，庭花无语委苍苔。
席间旧客惟枚叟，白髮重将屐齿来。
三月二十五日饮方校书园十绝·其十
作者：刘克庄
朝代：宋
体裁：七言绝句

后有良工识苦心，今无善听孰知音。老来字字趋平易，免被儿童议刻深。
三月二十五日饮方校书园十绝·其四
作者：刘克庄
朝代：宋
体裁：七言绝句

西舍鸣笳索赋诗，东家拽石请书碑。眼中除却壶山外，多是新知少旧知。
三月二日被命祈晴上天竺舟中得六绝句
作者：刘克庄
朝代：宋

手写八诗寄，耳聋三日惊。何须论句法，年自让吾兄。浪说无文字，楞伽面壁看。元来有怀挟，一世被粗瞒。无尽谈空学，纵横胆似天。如何兜率说，不肯许他禅。寥昔十年字，新今百八篇。男儿自传世，何必托彼传。僧句多枯槁，舟公锦绣堆。如何涉吾地，咄咄逼人来。勤本小家数，韩欧大秀才。二公需作料，勾入集中来。
三月二日被命祈晴上天竺舟中得六绝句·其一
作者：刘克庄
朝代：宋
体裁：五言绝句

手写八诗寄，耳聋三日惊。何须论句法，年自让吾兄。
三月二日被命祈晴上天竺舟中得六绝句·其三
作者：刘克庄
朝代：宋
体裁：五言绝句

无尽谈空学，纵横胆似天。如何兜率说，不肯许他禅。
三月二日被命祈晴上天竺舟中得六绝句·其二
作者：刘克庄
朝代：宋

浪说无文字，楞伽面壁看。元来有怀挟，一世被粗瞒。
三月二日被命祈晴上天竺舟中得六绝句·其二
作者：刘克庄
朝代：宋

浪说无文字，楞伽面壁看。
元来有怀挟，一世被麤瞒。
三月二日被命祈晴上天竺舟中得六绝句·其五
作者：刘克庄
朝代：宋
体裁：五言绝句

僧句多枯槁，舟公锦绣堆。如何涉吾地，咄咄逼人来。
三月二日被命祈晴上天竺舟中得六绝句·其六
作者：刘克庄
朝代：宋
体裁：五言绝句

勤本小家数，韩欧大秀才。二公需作料，勾入集中来。
三月二日被命祈晴上天竺舟中得六绝句·其四
作者：刘克庄
朝代：宋
体裁：五言绝句

寥昔十年字，新今百八篇。男儿自传世，何必托彼传。
三月二日被命祈晴上天竺舟中得六绝句·其四
作者：刘克庄
朝代：宋

寥昔十年字，新今百八篇。
男儿自传世，何必託彼传。
三月十四日陪帅卿出游一首
作者：刘克庄
朝代：宋

未出尧山云，既出云徐开。
君侯与天通，造化力可回。
驾言访岩扉，羣彦森然陪。
旗钺映川原，笳吹喧蒿莱。
扫石坐夷旷，扪葛窥崔嵬。
訾洲久芜没，草树皆新培。
范张数君子，遗刻苍藓埋。
方羊不忍去，返照明千崖。
沙禽就栖宿，綵鹢犹泝洄。
眷焉宇宙间，此乐何常哉。
邺都会应刘，梁园命邹枚。
主公富贵人，襟抱尤雄猜。
当年篇翰存，往往邻俳谐。
英英大都督，羔鴈招遗才。
云烟生妙笔，冰雪悬灵台。
况復是夕霁，素魄海上来。
一碧九万里，空洞无纤埃。
临风惜饮量，孤负黄金罍。
座中尽文豪，授简奚徘徊。
吾诗固拙速，聊为石生媒。
三月十四日陪帅卿出游一首
作者：刘克庄
朝代：宋

未出尧山云，既出云徐开。君侯与天通，造化力可回。驾言访岩扉，群彦森然陪。旗钺映川原，笳吹喧蒿莱。扫石坐夷旷，扪葛窥崔嵬。訾洲久芜没，草树皆新培。范张数君子，遗刻苍藓埋。方羊不忍去，返照明千崖。沙禽就栖宿，綵鹢犹溯洄。眷焉宇宙间，此乐何常哉。邺都会应刘，梁园命邹枚。主公富贵人，襟抱尤雄猜。当年篇翰存，往往邻俳谐。英英大都督，羔雁招遗才。云烟生妙笔，冰雪悬灵台。况复是夕霁，素魄海上来。一碧九万里，空洞无纤埃。临风惜饮量，孤负黄金罍。座中尽文豪，授简奚徘徊。吾诗固拙速，聊为石生媒。